
Forsiden: 

Den  lille  by  Alice  Springs,  som  ligger 

meget  afsides  i  det  australske  vildnis,  er 

hjem  for  mange  unge  sidste  dages 

hellige.  Forsiden:  Yasmin  Webster 

(til  venstre)  og  Lavinia  Archibald  fra  Alice 

Springs  Gren  sidder  og  hygger  sig 

i  et  gummitræ.  Sagsiden,  øverst: 

Grenens  glade,  unge  piger,  der  finder 

glæde  i  evangeliet,  er  gode  til  at  blive 

venner  med  nye  ansigter.  Nederst:  Steven 

Yeckley  (til  venstre)  og  Ivan  Munn 

betragter  vildnisset  som  en  dyrebar  skat, 

der  skal  deles  med  gode  venner. 

Se  »Alice  Springs«,  side  10. 

(Omslagsfoto:  Richard  M.  Romney). 

Børnesijernens  forside: 

Har  du  nogensinde  spekuleret  på, 

hvordan  det  ville  føles,  hvis  Frelseren  så 

dig  ind  i  øjnene  og  smilte?  Hvordan  ville 

hans  stemme  lyde?  Hvad  ville  han  sige  til 

dig?  Hvis  du  vil  lære,  hvordan  du 

kan  høre  hans  stemme,  skal  du 

læse  »Kristi  ord«,  side  1  0. 

(Maleri:  Bjergprædikenen, 

af  Harry  Anderson). 

GAVEABONNEMENTER 

Jeg  har  haft  abonnement  på  Valkens 
(finsk),  siden  jeg  blev  døbt  for  12  år  siden. 
Mange  tak  for  det  pragtfulde  tidsskrift. 
Det  fylder  mit  liv  med  åndelighed  og 
glæde  ved  evangeliet.  Jeg  nyder  at  bære 
mit  vidnesbyrd  om  Kirkens  guddomme- 
lighed, og  Valkeus  har  været  som  en  mis- 
sionærkammerat for  mig.  Jeg  sender  gave- 
abonnementer til  mine  venner  og  lader 
enhver,  der  er  interesseret,  læse  mit  eget 
eksemplar. 

Irene  Kangas 

Palm  Beach  Ward 

Pompano  Beach  Stav,  Florida 

SMUKKE  EKSEMPLER 


Jeg  er  filippiner  og  bor  i  Singapore.  På 
grund  af  mit  arbejde  kan  jeg  ikke  altid  gå  i 
kirke.  Jeg  elsker  at  læse  Liahona  (engelsk). 
Det  er  en  stor  styrke  for  mig,  og  det  giver 
mig  åndelig  støtte.  Jeg  bliver  bevæget,  når 
jeg  læser  om  de  smukke  eksempler,  som 
mine  brødre  og  søstre  i  andre  egne  af  ver- 
den sætter,  når  de  efterlever  evangeliet. 

Erlinda  L.  Rojas 
Singapore 

MISSIONÆRTIDSSKRIFT 


Som  missionær  benytter  jeg  artikler  fra  A 
Liahona  (portugisisk)  som  undervisnings- 
materiale, der  kan  supplere  missionærlek- 
tionerne. For  eksempel  var  der  en  dame, 
som  erklærede  sig  enig  med  missionærlek- 


tionerne, men  som  ikke  kunne  beslutte  sig 
for  at  blive  døbt.  Hun  følte  kærlighedens 
og  omsorgens  ånd  i  »Jeg  vidste,  hun  ville 
komme  i  dag«  (august  1994)  og  blev 
døbt. 

Min  kammerat  og  jeg  begyndte  at  un- 
dervise en  ung  dame,  som  var  blevet  un- 
dervist før,  men  hun  var  endnu  ikke  sikker 
på,  om  Kirken  var  sand.  Jeg  bad  hende  om 
at  læse  to  artikler  om  omvendelse,  nemlig 
»Ventende  på  et  mirakel«  (februar  1994) 
og  »Jeg  forventede  mirakler«  (oktober 
1993).  Hun  blev  senere  døbt. 

Jeg  er  taknemlig  for  et  tidsskrift,  der 
hjælper  os  så  meget. 

José  Ricardo  B.  de  Madeiros 
Divinopolis  Gren 
Contagem  Stav,  Brasilien 

ARTIKLERNE  RØRER  MIN  ÅND 

Jeg  er  taknemlig  for  den  hjælp,  som 
Liahona  (engelsk)  har  givet  mig  gennem 
de  seks  år,  jeg  har  været  sidste  dages  hellig. 
Artiklerne  rører  min  ånd  og  er  med  til  at 
styrke  mit  vidnesbyrd. 

Aloha  Clarito 

Tacurong  Gren 

Marbel  Distrikt,  Filippinerne 

Præsident  Thomas  S.  Monson 

Førsterådgiver  i  Det  Første  Præsidentskab 


i  ønsker  alle  at  være  lykkelige.  Profeten  Joseph  Smith  opsum- 
merede vore  inderste  følelser,  da  han  sagde:  »Lykke  er  for- 
målet og  hensigten  med  vort  liv  og  vil  blive  det  endelige  re- 
sultat, dersom  vi  vandrer  ad  den  vej,  der  fører  dertil,  og  denne  vej  eller  sti  er 
dyd,  oprigtighed,  trofasthed,  hellighed  og  efterlevelse  af  alle  Guds  bud  og  be- 
falinger.«1 Måske  ville  vi  have  godt  af  at  se  nærmere  på  de  nævnte  stier  og 
sikre  os,  at  vore  fødder  er  fast  og  sikkert  anbragt  på  dem,  så  vi  kan  opnå  det 
lovede  mål. 

For  det  første,  dydens  sti.  Ordbogen  definerer  dyd  som  »efterlevelse  af  kor- 
rekte standarder  ...  at  udvise  enestående  moralsk  retlinethed«,  de  nyttige 
egenskaber  »styrke  eller  mod«  og  »tapperhed«. 

For  mange  år  siden  støttede  Kirken  de  unge  mænd  og  kvinder  gennem  et 
program,  som  omfattede  plakater  og  små  kort  med  sande  og  opmuntrende 
sentenser.  Serien  bar  overskriften  »Vær  ærlig  over  for  dig  selv!«  Et  afbud- 
skaberne var  den  tankevækkende  sandhed:  »Dyd  bærer  lønnen  i  sig  selv.« 

MARTS       1996 
3 


Vi  har  brug  for 

beslutsomhed,  trofasthed 

og  indsigt  for  klart  at  kunne 

se  den  sti,  som  Jesus  ønsker, 

vi  skal  følge,  uden  at  lade  os 

distrahere  af  verdslige  ting 

eller  den  ondes  anslag. 


»Men  lær,  at  den,  der  gør  retfærdigheds  gerninger, 
skal  få  sin  løn,  nemlig  fred  i  denne  verden  og  evigt  liv  i 
den  tilkommende.«2 

Fristelse  er  en  del  af  livet,  og  enhver,  som  vandrer 
gennem  dødeligheden,  vil  møde  den  på  en  eller  anden 
måde.  Men  apostlen  Paulus,  der  var  bekendt  med  denne 
sandhed,  gav  os  denne  forsikring:  »De  fristelser,  der  har 
mødt  jer,  er  kun  menneskelige.  Og  Gud  er  trofast;  han 
vil  ikke  tillade,  at  I  fristes  over  evne,  men  vil  sammen 
med  fristelsen  også  skabe  udvej,  så  I  ikke  bukker 
under.«3 

Man  siger,  at  samvittigheden  advarer  os  som  en  ven, 
inden  den  straffer  os  som  en  dommer.  En  udtalelse  fra  en 
ung  mand  rummer  en  hel  prædiken  i  sig  selv.  Da  han 
blev  spurgt,  hvornår  han  var  lykkeligst,  svarede  han: 
»Jeg  er  lykkeligst,  når  jeg  ikke  har  dårlig  samvittighed.« 

For  det  andet,  oprigtighedens  sti.  Som  definition  på 
denne  sti  vil  jeg  bruge  det  første  vers  i  første  kapitel  i 
Jobs  bog,  som  lyder:  »Der  boede  en  mand  i  landet  Us; 
han  hed  Job.  Han  var  en  retsindig  og  retskaffen  og  gud- 
frygtig mand,  der  afholdt  sig  fra  det,  der  var  ondt.« 

Jobs  liv  var  ikke  problemfrit.  Skønt  han  var  plaget  af 
vanskeligheder,  berøvet  sine  ejendele,  tynget  af  sorg  over 
tabet  af  sin  familie  og  pint  af  smerter,  nægtede  han  at 
følge  opfordringen  til  at  »forbande  Gud«.  I  stedet  lød 
dette  fantastiske  vidnesbyrd  fra  hans  ædle  sjæls  inderste: 
»Dog  ved  jeg,  at  min  løser  lever.«4 

Dr.  Karl  Menninger,  den  fremragende  forsker,  som 
oprettede  og  udviklede  det  verdenskendte  psykiatriske 
center  i  Topeka  i  Kansas,  har  sagt,  at  den  eneste  måde, 
hvorpå  vores  lidende,  kæmpende  og  frygtsomme  sam- 
fund kan  gøre  sig  noget  håb  om  at  blive  sine  moralske 
problemer  kvit,  er  ved  at  erkende,  at  synd  er  en  realitet. 
Det  er  selve  temaet  for  hans  berømte  bog  Whatever 
Became  of  Sin?  Det  er  en  opfordring  til  menneskeheden 
til  at  stoppe  op  og  se  på,  hvad  det  er,  vi  gør  mod  os  selv, 
mod  andre  og  mod  vores  univers.  Dr.  Menninger  hen- 
viste til  Sokrates,  som  undrende  sagde:  »Hvordan  kan 


det  være,  at  menneskene  ved,  hvad  der  er  godt,  men  al- 
ligevel gør  det,  der  er  ondt?«  Dr.  Menninger  sagde: 

»Jeg  er  nået  til  den  konklusion,  at  den  'alle  andre  gør 
det'-mentalitet,  der  kendetegner  vores  samfund,  nedbry- 
der mennesker.  Vi  må  og  skal  tro  på  vores  personlige 
ansvar  for  at  rette  op  på  vore  egne  overtrædelser  -  de 
hvide  løgne,  småsnyderiet  og  ligegyldigheden,  der 
kendetegner  vores  passive  eksistens.«  Ydermere 
påpegede  han:  »Hvis  begrebet  personlig  ansvarlighed  for 
os  selv  og  andre  blev  almindelig  anerkendt,  og  menne- 
sket igen  kunne  føle  sig  skyldige,  når  de  begår  synd,  og 
omvende  sig  og  skabe  en  samvittighed,  som  ville  hindre 
flere  synder,  så  ville  håbet  atter  leve  i  verden.«5 

Lad  mig  fortælle  jer  om  en  lektie,  jeg  lærte  som  barn. 
Gennem  fem  generationer  har  vores  familie  ejet  et  som- 
merhus i  Vivian  Park  i  Provo  Canyon.  For  mig  var 
månederne  juli  og  august  helliget  vandreture,  fiskeri  og 
daglige  svømmeture  i  floden.  Midt  i  den  stod  en  stor 
klippeblok,  som  vi  kunne  springe  ud  fra  og  derefter 
svømme  gennem  den  stærke  strøm,  der  dannede  farlige 
strømhvirvler.  De  fleste  svømmere  sprang  ud  i  det 
iskolde  vand  og  svømmede  med  strømmen,  som  hurtigt 
førte  dem  forbi  klippeblokken  og  videre  ind  i  den 
svagere  strøm  ved  den  dejlige  sandbred.  Det  vil  sige  alle, 
undtagen  én  svømmer.  Han  hed  »Beef«  Peterson.  Hans 
badedragt  bar  påskriften  »livredder«,  og  man  kunne  se 
på  hans  krop,  at  han  var  stærk.  Som  de  fleste  andre 
svømmede  Beef  hurtigt  med  strømmen  ned  gennem 
strømhvirvlerne,  men  så  vendte  han  pludselig  om  og 
svømmede  op  mod  strømmen.  Hans  kraftige  svømmetag 
førte  ham  en  smule  fremad,  men  så  holdt  strømmen  han 
tilbage,  mens  han  prøvede  kræfter  med  floden. 
Langsomt  blev  Beef  træt,  lod  sig  drive  tilbage  og 
svømmede  udmattet  ind  til  bredden.  Beef  Peterson  blev 
kendt  for  at  svømme  mod  strømmen. 

Mine  brødre  og  søstre,  jeg  er  sikker  på,  at  det  ofte  er 
vores  pligt  og  ansvar  at  svømme  mod  strømmen  og 
kæmpe  mod  syndens  og  fristelsernes  tidevand.  Når  vi 

Da  Jan  Helander  nærmede  sig  målstregen,  sprang 
alle  tilskuerne  op.  Vaklende,  snublende  og  udmattet 
havde  han  fuldført  løbet  trods  sit  handicap. 


nå  sit  mål,  hvis  man  planløst  overvejer,  om  man  skal  gå 
mod  øst  eller  mod  vest.  Man  må  træffe  sine  beslutninger 
med  omhu. 

Lewis  Carroll  fortæller  os,  at  Alice  fulgte  en  sti  gen- 
nem en  skov  i  Eventyrland,  da  stien  pludselig  delte  sig  i 
to.  Ubeslutsomt  spurgte  hun  Filurkatten,  som  netop  var 
dukket  op  i  et  træ,  om  hvilken  vej  hun  skulle  tage. 

»Hvor  vil  du  hen?«  spurgte  katten. 

»Det  ved  jeg  ikke,«  sagde  Alice. 

»Så  kan  det  vel  være  lige  meget,  ikke?«  sagde  katten.6 

Vi  ved,  hvor  vi  vil  hen!  Men  er  vi  beslutsomme  og 
trofaste  nok  til  at  komme  dertil?  Præsident  N.  Eldon 
Tanner  besvarede  dette  spørgsmål  for  sig  selv,  da  han 
sagde:  »Jeg  ville  hellere  vandre  barfodet  herfra  til  det  ce- 
lestiale  rige  ...  end  lade  verdslige  ting  holde  mig  ude.«7 

Et  af  mine  yndlingsdigte  giver  os  alle  en  udfordring: 


gør  det,  øges  vores  åndelige  styrke,  og  vi  bliver  vores 
gudgivne  ansvar  voksent. 

Der  står  en  stor  sandhed  på  muren  ved  en  af  forlys- 
telserne i  Disneyland  i  Anaheim  i  Californien.  Man  får 
øje  på  det,  netop  som  man  stiger  om  bord  i  en  båd,  der 
fører  en  ud  på  en  hårrejsende  rutsjebanetur.  Det  er  On- 
kel Remus  (som  fortæller  om  Bror  Kanin,  Bror  Bjørn  og 
Bror  Ræv)  der  siger:  »Man  kan  ikke  flygte  fra  problemer- 
ne. Der  er  ikke  noget  sted,  der  ligger  langt  nok  væk.« 

For  det  tredje,  trofasthedens  sti.  Denne  sti  omfatter  ly- 
dighed, loyalitet  og  overholdelse  af  løfter.  Som  medlem- 
mer af  Jesu  Kristi  Kirke  af  Sidste  Dages  Hellige  bør  vi 
ære  hellige  pagter,  og  det  er  nødvendigt  for  vores  lykke, 
at  vi  er  tro  mod  dem.  Jeg  taler  her  blandt  andet  om 
dåbspagten,  præstedømmets  pagt  og  ægteskabspagten. 

Der  er  ingen  rastepladser  langs  trofasthedens  sti.  Vi 
må  følge  den  uafbrudt  og  aldrig  tøve.  Man  må  ikke  for- 
vente, at  livets  vej  ligger  helt  åben  foran  en,  inden  man 
begynder  sin  rejse.  Man  må  regne  med  at  støde  på 
skilleveje  og  omveje.  Men  man  skal  ikke  regne  med  at 


Gå  til  opgaven,  til  den  bliver  en  del  af  dig 
Mange  begynder,  man  kun  få  holder  ud. 
Hæder,  magt,  status  og  hyldest 
kommer  med  tiden  til  den,  der  ikke  giver  op. 
Gå  til  opgaven,  til  den  bliver  en  del  af  dig. 
Hæng  i,  sved  blot,  men  smil  også  lidt, 
for  ved  sliddet  og  sveden  og  smilet 
opnås  livets  sejre  efter  en  tid.8 

Lad  os  huske  Prædikerens  ord:  »Løbet  afhænger  ikke 
af  de  hurtige,  krigen  ikke  af  de  tapre,«9  men  af  dem,  der 
»holder  ud  indtil  enden«.10  Apostlen  Paulus  sagde 
videre:  »Ved  I  ikke,  at  de,  der  er  med  i  et  løb  på  stadion, 
alle  løber,  men  kun  én  får  sejrsprisen?  Løb  sådan,  at  I 
vinder  den!«11 

I  ens  egen  samvittigheds  inderste  ligger  den  ånd  og 
beslutsomhed,  der  får  os  til  at  aflægge  det  gamle  men- 
neske og  leve  op  til  vores  sande  potentiel.  Men  vejen  er 
barsk  og  ruten  er  krævende.  Det  måtte  Jan  Helander  fra 
Gøteborg  i  Sverige  sande.  Jan  er  i  dag  36  år  og 
bevægelseshæmmet. 

Ved  en  ungdomskonference  i  Kungsbacka  i  Sverige 
deltog  Jan  i  et  800  meter  løb.  Han  havde  ikke  skygge  af 
chance  for  at  vinde.  Han  kunne  snarere  vente  at  blive 
ydmyget,  hånet,  fornedret  og  spottet.  Måske  tænkte  Jan 
på  en  anden,  som  levede  for  længe  siden  og  langt  derfra. 
Blev  han  ikke  også  hånet?  Blev  han  ikke  nedgjort?  Blev 
han  ikke  spottet?  Men  han  holdt  ud.  Han  vandt  sit  løb. 
Måske  kunne  Jan  også  vinde  sit. 

Og  sikke  et  løb  det  blev!  De  asende  og  masende 
løbere  for  forbi  Jan.  Tilskuerne  undrede  sig.  Hvem  var 
den  løber,  der  sakkede  så  langt  bagefter?  På  løbets  anden 
og  sidste  runde  passerede  løberne  Jan,  der  endnu  kun 
var  nået  halvvejs  gennem  sin  første  runde.  Spændingen 
steg,  da  løberne  nærmede  sig  målet.  Hvem  ville  mon 
vinde?  Hvem  kom  på  andenpladsen?  Så  kom  slutspurten 
og  målsnoren  blev  brudt.  Tilskuerne  jublede.  Vinderen 
var  kåret. 

Løbet  var  forbi  -  eller  var  det?  Hvem  er  den  deltager, 
som  fortsætter  med  at  løbe,  skønt  løbet  er  forbi?  Han 
passerer  målstregen,  men  er  stadig  på  første  omgang.  Er 
den  fjollede  knægt  da  ikke  klar  over,  at  han  har  tabt? 
Han  fortsætter  ufortrødent,  selvom  han  er  den  eneste 
deltager  på  banen.  Dette  er  hans  løb.  Dette  skal  blive 
hans  sejr.  Ingen  af  tilskuerne  rejser  sig.  Alle  øjne  føl- 
ger den  tapre  løber.  Han  kommer  igennem  det  sidste 
sving  og  nærmer  sig  målstregen.  Alle  er  fulde  af  ære- 
frygt og  beundring.  Alle  tilskuere  ser  sig  selv  løbe  sit  livs 
løb. 

Da  Jan  nærmer  sig  målstregen,  springer  alle 
tilskuerne  op.  Der  lyder  et  jublende  bifald.  Vaklende, 
snublende  og  udmattet,  mens  sejrrig  bryder  Jan 
Helander  den  nyopsatte  målsnor.  Sportsdommere  er  jo 
også  mennesker.  Jublen  giver  genlyd  i  miles  omkreds.  Og 
hvis  man  lytter  godt  efter,  kan  man  måske  høre  den 
store  Dommer,  Herren  selv,  sige:  »Godt,  du  gode  og  tro- 
faste tjener.« 

Hver  af  os  deltager  i  livets  løb.  Det  er  en  trøst,  at  der 
er  mange  deltagere.  Og  det  er  rart  at  vide,  at  vores  evige 


Dommer  er  forstående.  Den  sandhed,  som  vi  alle  må  ud- 
holde, er  udfordrende.  Men  du  og  jeg  løber  ikke  alene. 
Den  store  tilskuerskare,  som  består  af  familie,  venner  og 
ledere  vil  hylde  vores  mod  og  bifalde  vores  beslut- 
somhed, når  vi  rejser  os  efter  vores  fald  og  fortsætter 
mod  målet.  Livets  løb  er  ikke  for  sprintere,  der  løber  på 
en  helt  plan  bane.  Ruten  er  fyldt  med  faldgruber  og 
forhindringer.  Vi  kan  hente  trøst  i  salmen: 

Frygt  ej,  jeg  er  med  dig,  vær  kun  ved  godt  modi 
Thi  jeg  er  din  Gud  og  vil  være  dig  god; 
ja,  styrke  dig,  hjælpe  dig,  give  dig  ånd  ... 
opholde  dig  ved  min  almægtige  hånd  ... 
Den  sjæl,  som  til  Jesus  sin  lid  kun  har  sat, 
jeg  ej  vil  forlade  i  mørkeste  nat. 
Den  sjæl,  om  al  helved  imod  den  mon  stå  ... 
skal  gennem  min  nåde  sin  salighed  få!n 

Lad  os  skyde  alle  tanker  om  fiasko  fra  os.  Lad  os 
lægge  enhver  vane,  der  sinker  os,  bort.  Lad  os  søge.  Lad 
os  opnå  den  sejrspris,  som  er  beredt  for  alle,  nemlig 
ophøjelse  i  Guds  celestiale  rige. 

For  det  fjerde,  hellighedens  sti.  Norman  Cousins  skrev: 
»Ingen  behøver  at  frygte  døden.  Man  bør  kun  frygte  at 
dø  uden  at  have  kendt  sin  største  kraft  -  nemlig  kraften 
til  frivilligt  at  bruge  sit  liv  på  andre.  Hvis  noget  vækkes 
til  live  i  andre  takket  være  dig,  så  er  du  på  vej  mod 
udødelighed.« 

Han,  som  overvandt  døden  og  sonede  for  denne  ver- 
dens synder,  nemlig  Jesus  Kristus,  har  opfordret  enhver 
af  os  til  at  følge  hans  eksempel.  »Følg  mig,«  lød  hans 
venlige  belæring.  »Kom  og  lær  af  mig,«  var  hans  person- 
lige tilbud  om  kundskab,  som  varer  ud  over  dette  liv  og 
består  i  al  evighed. 

»Uddannelsens  mål,«  skrev  John  Sloan  Dickey,  »er  at 
se  mennesker  blive  til  helstøbte  personer,  både  i  kvali- 
fikationer og  samvittighed.  For  at  skabe  kvalifikationer 
uden  samtidig  at  skabe  den  rette  vejledning  til  at  styre 

Da  præsident  N.  Eldon  Tanner  var  grenspræsident,  tog 
han  de  studerende  ind  på  sit  kontor  og  sagde:  »Hvis 
du  vil  hænge  i  med  dine  studier  i  løbet  af  ugen, 
efterleve  evangeliets  principper  og  komme  i  kirke  om 
søndagen,  så  lover  jeg  dig,  at  du  vil  blive  et  bedre  og 
lykkeligere  menneske,  end  hvis  du  ikke  gik  i  kirke.« 


brugen  af  kundskaberne  er  dårlig  undervisning.  Det  vil 
føre  til,  at  kvalifikationerne  bevæger  sig  bort  fra  samvit- 
tigheden.« 

Hvordan  skal  vi  opnå  den  beslutsomhed  og  trofast- 
hed og  indsigt,  som  skal  til  for  klart  at  se  den  sti,  som 
Jesus  ønsker,  vi  skal  følge,  uden  at  lade  os  distrahere 
af  verdslige  ting  eller  den  ondes  anslag?  Albert  Speer, 
der  var  Hitlers  arkitekt  og  rustningsminister,  blev  en- 
gang under  et  interview  spurgt:  »Hvis  De  kendte  Hitlers 
onde  karakter,  hvorfor  virkede  De  så  som  hans 
arkitekt?« 

Speer  svarede:  »Det  er  svært  at  genkende  Satan,  når 
han  står  med  hånden  på  din  skulder.« 

Da  præsident  N.  Eldon  Tanner  var  præsident  for 
Edmonton  Gren  i  Alberta  i  Canada,  gav  han  mange 
gode  og  praktiske  råd  til  de  unge  mænd  og  kvinder,  som 
kom  til  Edmonton  for  at  studere.  Han  gav  meget  og  for- 
ventede til  gengæld  også  meget  af  de  unge.  Han  tog  ofte 


de  unge  ind  på  sit  kontor  og  drøftede  formålet  med  ud- 
dannelse og  Kirkens  mål.  Han  gav  de  studerende  et 
løfte:  »I  vil  meget  gerne  bestå  jeres  eksamener,  ikke?  Jeg 
vil  love  jer  en  ting.  Hvis  I  vil  hænge  i  med  jeres  studier  i 
løbet  af  ugen,  efterleve  evangeliets  principper  og  komme 
i  kirke  om  søndagen,  så  lover  jeg  jer,  at  I  vil  bestå  jeres 
eksamen.  Jeg  lover  jer,  at  I  vil  være  bedre  og  lykkeligere 
mennesker,  end  hvis  I  ikke  går  i  kirke.«  Mange  stu- 
derende bærer  ydmygt  og  taknemligt  vidnesbyrd  om,  at 
præsident  Tanners  løfte  er  blevet  fuldstændigt  og 
bogstaveligt  opfyldt. 

Ældste  John  H.  Grobergs  kærlige  brev  til  sine  børn 
genlyder  af  hellighed  og  faderlig  omsorg:  »Jeg  håber,  at 
vi  alle  kan  være  mere  taknemlige  for  det,  vi  har,  og  være 
villige  til  at  dele  mere  med  andre.  Der  er  så  mange,  som 
har  behov  for  så  meget  -  især  evangeliets  sandhed,  som, 
når  den  efterleves,  bringer  lys,  så  kærlighed,  så  håb,  så 
handling  og  til  sidst  opfyldelsen  af  vores  inderligste 
drømme  og  mere  til.« 

For  flere  år  siden  deltog  jeg  i  et  præstedømmeleder- 
skabsmøde  i  Zurich-Miinchen-regionen,  hvor  jeg  så 
dette  råd,  som  ældste  Groberg  gav  sine  børn,  ført  ud  i 
livet.  Regionalrepræsentanten,  den  nuværende  tempel- 
præsident Johann  Wondra,  rejste  sig  og  talte  til  forsam- 
lingen. Han  bad  bror  Kuno  Muller,  som  sad  på  en  af  de 
forreste  rækker,  om  at  rejse  sig.  Bror  Wondra  fortalte 
derefter  forsamlingen:  »Her  står  den  missionær,  som 
bragte  evangeliet  og  alt,  hvad  det  står  for,  til  mig  og  min 
kone.  Hvor  ville  jeg  have  været  uden  ham?«  Han 
vendte  sig  så  til  bror  Muller,  og  som  om  der  ikke  var 
andre  end  de  to  til  stede,  sagde  han:  »Bror  Muller,  jeg 
elsker  dig.  Min  familie  og  jeg  tænker  på  dig  hver  eneste 
dag.«  Både  bror  Wondra  og  bror  Muller  græd.  Faktisk 
havde  vi  alle  fugtige  øjne,  som  viste,  at  vores  hjerter  og 
sjæle  var  rørt. 

For  det  femte  -  og  denne  sti  er  omfattende  -  hold  alle 
Guds  befalinger.  »Den,  der  har  mine  bud  og  holder  dem, 
han  er  den,  der  elsker  mig;  og  den,  der  elsker  mig,  skal 

elskes  af  min  fader;  også  jeg  skal  elske  ham  og  give  mig 
til  kende  for  ham.«13  Der  er  ingen  grund  til,  at  nogen  af 
os  skulle  vandre  alene.  Vi  kan  se  opad  og  bede  om  gud- 
dommelig hjælp.  »Erkendelsen  af,  at  der  findes  en  magt, 
som  er  større  end  mennesket  selv,  gør  på  ingen  måde 
mennesket  ringere.  Hvis  mennesket  i  tro  tilskriver  den 
magt,  som  er  større  end  ham  selv,  godgørenhed  og  ædle 
hensigter,  ser  det  i  sin  egen  art  en  større  fremtid  og 
ædlere  karaktertræk,  og  opmuntres  derved  i  sin  livs- 
førelse ...  Mennesket  må  søge  med  tro,  bøn  og  håb  om  at 
finde.  Ingen  oprigtig  bønsom  indsats  vil  gå  upåagtet  hen. 
Det  er  selve  grundloven  for  troens  filosofi.«14  Således 
sagde  præsident  Stephen  L.  Richards. 

En  scene  fra  det  dejlige  stykke  Kongen  og  jeg  giver  os 
opmuntring  med  på  vejen.  Siams  konge  lå  for  døden. 
Annas  søn  spørger  sin  mor:  »Var  han  så  god  ...  som  han 
kunne  være?« 

Anna  svarer  eftertænksomt:  »Jeg  tror  ikke,  at  der 
findes  noget  menneske,  som  har  været  så  godt  ...  som 
det  kunne  være,  men  han  forsøgte  virkelig.«15 

Jeg  vil  vende  tilbage  til  profeten  Joseph  Smiths  ord: 
»Lykke  er  formålet  og  hensigten  med  vort  liv  og  vil  blive 
det  endelige  resultat,  dersom  vi  vandrer  ad  den  vej,  der 
fører  dertil,  og  denne  vej  eller  sti  er  dyd,  oprigtighed, 
trofasthed,  hellighed  og  efterlevelse  af  alle  Guds  bud  og 
befalinger.«  Lad  os  følge  disse  klart  markerede  stier. 
Denne  korte  opfordring  kan  hjælpe  os  til  at  gøre  det: 
»Gør  hvad  er  ret.« 

Joe  fulgte  dette  råd,  da  han  blev  bedt  om  at  stå  op  kl. 
6  og  køre  et  handicappet  barn  til  et  hospital,  som  lå  70 
km  væk.  Han  havde  ikke  lyst  til  at  gøre  det,  men  han 
vidste  ikke,  hvordan  han  skulle  undslå  sig.  En  kvinde 
bar  barnet  ud  til  bilen,  anbragte  det  på  forsædet  og 
mumlede  tak  med  tårevædede  øjne.  Joe  sagde,  at  alt  var 
i  orden  og  skyndte  sig  så  at  køre.  Da  de  havde  kørt  et 
par  kilometer  spurgte  barnet  lidt  genert:  »Du  er  Gud,  er 
du  ikke?« 

»Nej,  desværre  ikke,  lille  ven,«  svarede  Joe. 


»Jeg  troede,  at  du  var  Gud,«  forklarede  barnet.  »Jeg 
hørte  mor  knæle  ved  min  seng  og  bede  Gud  om  at 
hjælpe  mig  hen  på  hospitalet,  så  jeg  kan  blive  rask  og 
lege  med  de  andre  drenge.  Arbejder  du  for  Gud?« 

»Tja,  nogle  gange,«  sagde  Joe,  »men  ikke  fast.  Jeg  tror, 
jeg  vil  arbejde  meget  mere  for  ham  fra  nu  af.« 

Mine  kære  søskende,  vil  I  det?  Vil  jeg?  Vil  vi?  Det 
beder  jeg  ydmygt,  men  oprigtigt  om,  at  vi  vil.  □ 


NOTER 

1.  Profeten  ]oseph  Smiths  Lærdomme,  side  306. 

2.  L&P  59:23. 

3.  1  Kor  10:13. 

4.  Job  19:25. 

5.  Se  Karl  Menninger,   Whatever  Became  of  Sin?    (New  York: 
Hawthorn  Books,  Inc.,  1973). 

6.  Se  Alice  i  Eventyrland. 

7.  Conference  Report,  september-oktober  1966,  side  98-99. 

8.  Favorite  Quotations  from  the  Collection  of  Thomas  S.  Monson, 
(Salt  Lake  City:  Deseret  Book  Company,  1985),  side  157. 

9.  Præd9:ll. 

10.  1  Nephi  13:37. 

11.  1  Kor  9:24. 

12.  Sange  og  salmer,  nr.  38. 

13.  Joh  14:21. 

14.  Conference  report,  oktober  1937,  side  35,  38. 

15.  Richard  Rodgers  og  Oscar  Hammerstein  II,  The  King  and  I 
(Williamson  Music,  Inc.,  1951). 


FORSLAG  TIL  SAMTALEEMNER 
FOR  HJEMMELÆRERNE 

1.  Lykke  er  formålet  med  vores  eksistens. 

2.  Stien,  som  fører  til  lykke  er  - 

•  dyd, 

•  oprigtighed, 

•  trofasthed, 

•  hellighed, 

•  at  holde  alle  Guds  befalinger. 

KENDER 


Kazuko  Tamaki 


eg  havde  altid  troet  på,  at  kaldelser  i  Kirken 
kom  fra  vor  himmelske  Fader,  og  at  de  hjælper 
os  til  at  udvikle  os  åndeligt.  Men  jeg  havde 
ikke  et  vidnesbyrd  om  det  før  efter  en  særlig 
oplevelse  for  nogle  år  siden. 

Jeg  havde  netop  tilbragt  et  år  i  Utah  som  udveks- 
lingsstudent.  Da  jeg  vendte  hjem  til  Japan,  fik  jeg 
min  første  kaldelse  i  Kirken.  Jeg  blev  præsidentinde 
for  Rosenpigerne.  Jeg  skrev  et  brev  til  min  værts- 
familie  i  Utah  og  fortalte  dem  om  min  nye  kaldelse. 

Et  par  uger  senere  modtog  jeg  et  brev  fra  min 
»værtsfar«.  Han  skrev: 

»Jeg  fortalte  dig  det  ikke  dengang,  men  en 
måned  før  du  rejste  hjem,  sagde  vores  biskop:  'Vi 
vil  gerne  kalde  Kazuko  til  præsidentinde  for 
Rosenpigerne.  Hvor  længe  skal  hun  være  her?' 

Jeg  fortalte  ham,  at  du  skulle  rejse  hjem  den  føl- 
gende måned.  Derfor  kaldte  de  dig  ikke.« 

Jeg  fandt  det  forbløffende,  at  den  samme 
kaldelse,  som  en  biskop  i  Utah  havde  følt  sig  inspi- 
reret  til  at  give  mig,  blev  forelagt  mig,  da  jeg  vendte 
hjem  til  Japan.  Det  fik  mig  til  at  indse,  at  Gud  ved 
alt  om  mig,  hvad  enten  jeg  er  i  Utah,  Japan  eller 
ethvert  andet  sted.  Jeg  tror,  at  han  vidste,  at  jeg  net* 
op  havde  brug  for  den  kaldelse  for  at  udvikle  mig. 

Jeg  har  modtaget  flere  kaldelser  siden  da.  Når  jeg 
ser  tilbage,  forbavses  jeg  over  at  opdage,  at  hver  ene- 
ste af  dem  på  en  eller  anden  måde  har  været  nød- 
vendig for  at  rette  op  på  en  svaghed,  jeg  har  haft  på 
det  pågældende  tidspunkt. 

Jeg  har  lært  at  tage  imod  en  hvilken  som  helst 
kaldelse,  også  selv  om  den  kan  synes  vanskelig.  Jeg 
ved,  at  de  kommer  fra  min  himmelske  Fader,  som 
kender  mig.  □ 

ALICE 
SPRINGS 


Richard  M.  Romney 

FOTO:  FORFATTEREN 


Alice  Springs  er  mere  end  bare  porten  til 

Australiens  vildnis.  Det  er  hjemby  for  SDH-teenagere, 

som  samarbejder  om  at  klare  livets  udfordringer. 


De  turister,  som  kommer  til 
Alice  Springs,  er  som  regel 
på  vej  ud  til  vildnisset  -  det 
barske,  røde  klippeland,  som  er  ind- 
begrebet af  Australien. 

Men  for  de  sidste  dages  hellige 
unge,  som  bor  her,  er  Alice  mere 
end  bare  en  mellemstation  på  rejsen. 
Denne  fredelige  lille  by,  hvor  alle 
synes  at  kende  alle,  er  deres  hjem. 
Og  de  unge  sidste  dages  hellige  er 
velkendte  for  noget  af  alt  det,  de  har 
gjort.  For  eksempel: 

VDR 

Mange  SDH-børn  i  Alice  går  på  St. 
Philip's,  som  er  en  privatskole,  der 
drives  af  et  andet  trossam- 
fund. 


St.  Philip's  har  meget  strenge  tøj- 
standarder.  Der  er  sågar  også  reg- 
ler for  smykkebrug:  Kun  et  par 
ørenringe,  ingen  armbånd  og  ingen 
ringe. 

Det  med  ringene  var  et  problem 
for  mange  mormonbørn.  Ligesom 
mange  andre  sidste  dages  hellige 
over  hele  verden,  var  de  glade  for  at 
gå  med  deres  VDR-ringe.  Men  de 
fik  besked  på  at  tage  dem  af,  selvom 
der  før  var  blevet  gjort  undtagelser 
med  smykker,  der  havde  »religiøs  be- 
tydning«. 

»Jeg  havde  forklaret,  hvorfor  den 

betød  meget  for  mig,«  siger  Lavinia 

Archibald  på  16.  »Men  af  en  mine 

lærerinder  sagde,  at  jeg  skulle  tage 

den  af,  ellers  ville  hun 

konfiskere  den.« 

SDH-eleverne  og  deres  forældre 
henvendte  sig  til  skoleinspektøren, 
som  vidste,  at  de  unge  sidste  dages 
hellige  var  nogle  af  hans  bedste 
elever.  Han  forklarede  lærerne,  at 
VDR  står  for  »vælg  det  rette«  og 
gav  tilladelse  til,  at  de  sidste  dages 
hellige  kunne  gå  med  ringene. 

EN  KLASSE  BEDRE 


»Vi  studerede  Det  Nye  Testa- 
mente til  morgenseminar,  og  bag- 
efter havde  vi  samme  emne  i  reli- 
gionstimerne i  skolen,«  siger  Steven 
Yeckley  på  15.  »Vi  kendte  alle  histo- 
rierne. Vi  kendte  alle  svarene.  En  af 
lærerne  bad  mig  endda  om  at  for- 
tælle klassen  historien  om  Saulus.« 

GODT  SAMMENHOLD 


Men  det  er  ikke  det  eneste,  der  gør, 
at  de  unge  sidste  dages  hellige  bliver 
bemærket.  I  deres  religionstimer 
(som  er  obligatoriske  i  australske 
skoler)  melder  mormoner  sig  altid 
frivilligt  til  at  bede  bønner,  og  de  er 
altid  inde  i  stoffet. 

»Inspektøren  og  min  far  er  ven- 
ner,« fortæller  Yasmin  Webster  på 
12.  »Han  kom  hen  til  min  far  og 
sagde:  'Hvad  skal  jeg  stiller 
op  med  mine   religions- 
timer?  Jeres   mormon- 
børn ved  lige  så  me- 
get som  lærerne!'« 


Og  de   sidste   dages  hellige  holder 
sammen.  »Henne  i  skolen  er  der  no- 
gen, der  siger:  'Hvis  du  er  sammen 
med    hende,    gider    jeg 
ikke  være  sammen 


med  dig,'«  siger  Melanie  Webster  på 
16.  »Eller  også  siger  de:  'Du  kan  da 
ikke  snakke  med  ham,  han  er  så 
ufed.'  Men  vi  mormonbørn  holder 
sammen.  Man  skal  aldrig  skamme 
sig  over  sine  mormon  venner.« 

»Mange  medlemmer  af  Kirken, 
som  besøger  Alice  siger,  at  de  unge 
her  har  et  bedre  sammenhold,  end 
de  har  oplevet  noget  andet  sted,« 
siger  den  tredje  Webster- søster,  den 
13-årige  Sherri. 

»Far  minder  os  altid  om,  at  vi  er 
mormoner,  så  vi  bør  klæde  os  og 
opføre  os  derefter  og  sætte  et  godt 
eksempel,«  siger  Yasmin. 

Det  samme  gælder  Marriott- dren- 
gene. 14-årige  Jason  og  hans  bror 
Simon  på  15  er  næsten  uadskillige. 
De  ligner  hinanden  så  meget,  at  de 
kunne  være  tvillinger,  og  deres  fami- 
lie har  været  medlemmer  af  Kirken  i 
tre  generationer.  Deres  bedstemor 
var  en  af  de  første,  der  blev  medlem 
af  Kirken  i  Alice  Springs.  Deres  far 
var  grenspræsident  i  mange  år. 


De  unge  sidste  dages  hellige 
i  Alice  Springs  er  kendt  for  at 
holde  sammen  -  hvadenten  det 
så  gælder  om  at  få  tilladelse  til 
at  gå  med  deres  VDR-ringe 
i  skolen  (herover),  at  vandre 
i  vildnisset  (til  højre)  eller  at  gå 
i  Kirke  i  deres  stiveste  puds 
(til  venstre). 


»Vi  undskylder  ikke  vores  tro,« 
siger  Jason. 

»Vi  ville  efterleve  evangeliet,  om 
vi  så  var  helt  alene,«  siger  Simon,  og 
tilføjer:  »For  vi  ved,  at  det  er  sandt.« 

»LYSET  ER  TÆNDT  IGEN« 

Men  det  er  ikke  kun  ude  i  verden,  at 
evangeliet  hjælper  de  unge  fra  Alice 
Springs.  For  Ivan  Munn  på  18  har 
evangeliet  givet  vished  om,  at  han 
kan  bede  Herren  om  hjælp. 

»Jeg  har  måttet  lære  noget  på 
den  hårde  måde,«  siger  Ivan.  »Jeg 
faldt  væk  fra  Kirken,  men  nu  er  jeg 
tilbage  igen.  Jeg  er  holdt  op  med  at 
gøre  det,  der  var  dårligt,  og  jeg  arbej- 
der på  at  vise  Herren  min  kærlig- 
hed. Omvendelse  er  hårdt,  men  det 
er  umagen  værd.« 

Ivan  siger,  at  hans  venner  i  Kir- 
ken har  været  en  stor  hjælp.  »De 
unge,  missionærerne  og  lederne,  de 
har  alle  sammen  hjulpet  mig  med  at 
komme  på  fode,«  siger  han.  »Men 
det  er  troen  på  Frelseren  og  vor  him- 
melske Fader,  som  holder  en  til  il- 
den. Mormons  Bog  taler  om  tjene- 
ren og  herren  i  vingården  (se  Jakob 

5).  Den  taler  om  at  hugge  den  dår- 
lige frugt  bort,  så  den  gode  frugt  kan 
vokse  frem.  Jeg  tror,  at  det  symboli- 
serer mit  liv.  Med  Herrens  hjælp  har 
jeg  hugget  den  dårlige  frugt  bort.  Jeg 
tror,  at  den  gode  frugt  er  begyndt  at 
vokse  frem. « 

Ivan  fortæller  med  stor  overbe- 
visning om  en  oplevelse,  han  havde 
som  11-årig.  »Jeg  var  lige  blevet 
medlem  af  Kirken.  Vi  sad  nede  i 
kirken,  da  lyset  gik  ud.  En  eller  an- 
den hviskede  til  mig:  'Kan  du  ikke 
bede  en  bøn,  Ivan?'  Så  jeg  knælede 
ned  og  sagde:  'Himmelske  Fader,  vil 
du  ikke  nok  tænde  lyset  igen,  så  vi 
kan  fortsætte.'  Og  så  blev  lyset 
tændt  igen. 

Børn  har  ufattelig  stor  tro.  Jeg  for- 
søger at  få  tro  som  et  barn  igen.  Mit 
liv  blev  mørkt.  Men  jeg  har  bedt  og 
troet,  og  så  blev  lyset  tændt  igen.« 

ET  EVANGELISK  EVENTYRLAND 

Alice  Springs  er  nok  porten  til  vild- 
nisset, men  den  sidste  dages  hellige 
gren  er  porten  til  evangeliet.  Og  det 
er  noget,  som  er  mere  fascinerende 
end  noget  jordisk  landskab!  □ 


Tiltrukket  af 
sit  eget  køn 


Gud  skabte  os  som  mand  og 
kvinde.  Det,  som  vi  kalder  køn,  var 
et  afgørende  kendetegn  i  vores 
førjordiske  tilværelse. 

Ældste  Dallin  H.  Oaks 

De  Tolv  Apostles  Kvorum 

Enhver  sidste  dages  hellig  ved,  at  Gud  har  forbudt 
alle  seksuelle  forbindelser  uden  for  ægteskabets 
rammer.  De  fleste  er  også  klar  over,  at  Frelseren 
har  belært  om,  at  det  er  syndigt  at  se  på  en  anden  mands 
hustru  og  begære  hende  (se  Matt  5:28;  L&P  42:23; 
63:16). 

Skaberen  indstiftede  tiltrækningen  mellem  kønnene 
for  at  sikre  videreførelsen  af  livet  på  jorden  og  for  at 
knytte  mænd  og  kvinder  sammen  i  det  familieforhold, 
han  har  foreskrevet  som  et  middel  til  at  opnå  sine  hen- 
sigter, deriblandt  opdragelsen  af  børn.  Overtrædelse  af 
Guds  befalinger  angående  brugen  af  skaberkraften  er  en 
alvorlig  synd.  Præsident  Joseph  F.  Smith  har  sagt: 

»Seksuel  forening  er  lovlig  i  ægteskabet,  og  hvis  den 
udøves  med  den  rette  hensigt  er  den  ærefuld  og  herlig- 
gjort. Men  uden  for  ægteskabet  er  seksuel  tilfredsstillelse 
en  nedværdigende  synd,  afskyelig  i  Guddommens  øjne.«1 
Nogle  sidste  dages  hellige  står  over  for  den  forvirring 
og  smerte,  som  opstår,  når  en  mand  eller  kvinde  dyrker 
sex  med  en  person  af  samme  køn,  eller  hvis  vedkom- 
mende nærer  erotiske  følelser,  som  kan  føre  til  en  sådan 
adfærd.  Hvordan  skal  Kirkens  ledere,  forældre  og  andre 
medlemmer  af  Kirken  reagere,  når  de  står  over  for  de 


Tiltrækningen  mellem  mand  og  kvinde  er  ilagt  af 
Skaberen  for  at  sikre  jordelivets  videreførelse  og  for 
at  knytte  ægtemand  og  hustru  sammen  i  det 
familieforhold,  som  han  har  foreskrevet  til  opnåelse 
af  sine  hensigter,  deriblandt  opdragelsen  af  børn. 

udfordringer  af  religiøs,  følelsesmæssig  og  familiemæs- 
sig karakter,  som  følger  med  en  sådan  adfærd  eller 
følelse?  Hvad  siger  vi  til  et  ungt  menneske,  som 
fortæller,  at  han  eller  hun  er  tiltrukket  af  eller  nærer 
erotiske  følelser  for  personer  af  sit  eget  køn?  Hvordan 
skal  vi  reagere,  når  et  menneske  erklærer,  at  han  er  ho- 
moseksuel, eller  at  hun  er  lesbisk,  og  at  videnskaben  har 
»bevist«,  at  han  eller  hun  er  »født  sådan«?  Hvordan  skal 
vi  reagere,  når  mennesker,  som  ikke  deler  vores  tro,  an- 
klager os  for  at  være  intolerante  eller  ubarmhjertige,  når 
vi  fastholder,  at  erotiske  følelser  for  en  person  af  samme 
køn  er  ukorrekte,  og  at  enhver  seksuel  adfærd  af  den 
karakter  er  syndig? 

EVANGELISKE  LÆRDOMME 


Vores  holdning  til  disse  spørgsmål  dikteres  af  de  evange- 
liske lærdomme,  som  vi  ved  er  sande. 

1.  Gud  skabte  os  som  »mand  og  kvinde«  (L&P  20:18; 
Moses  2:27;  1  Mos  1:27).  Det,  som  vi  kalder  køn,  var  et 
afgørende  kendetegn  i  vores  førjordiske  tilværelse.2 

2.  Formålet  med  det  jordiske  liv  og  Jesu  Kristi  Kirke 
af  Sidste  Dages  Helliges  mission  er  at  berede  Guds  søn- 
ner og  døtre  på  deres  evige  skæbne,  nemlig  at  blive  som 
vore  himmelske  forældre. 

3.  Vores  evige  mål  —  ophøjelse  i  det  celestiale  rige  —  er 
kun  muliggjort  gennem  Jesu  Kristi  forsoning  (ved 
hvilken  vi  blev  og  kan  forblive  »uskyldige  for  Gud« 
[L&P  93:38]),  og  er  kun  mulig  for  en  mand  og  en  kvin- 
de, som  i  Guds  tempel  har  indgået  og  været  tro  mod  det 
evige  ægteskabs  pagter  (se  L&P  131:1-4;  132). 


4.  I  vor  himmelske  Faders  barmhjertige  plan  vil  men- 
nesker, som  har  ønsket  at  gøre  det  rette,  men  uforskyldt 
har  været  ude  af  stand  til  at  opnå  et  evigt  ægteskab  i  det 
jordiske  liv,  få  mulighed  for  at  kvalificere  sig  til  evigt  liv  i 
en  tidsperiode,  som  følger  umiddelbart  efter  det  jordiske 
liv,  hvis  de  holder  Guds  bud  og  er  tro  mod  deres  dåbs- 
pagt og  de  øvrige  pagter.3 

5.  Udover  forsoningens  rensende  virkning,  har  Gud 
givet  os  handlefrihed,  magten  til  at  vælge  mellem  godt 
(livets  sti)  og  ondt  (den  åndelige  døds  og  undergangens 
sti  [se  2  Nephi  2:27;  Moses  4:3]).  Selvom  livets  forhold 
kan  begrænse  vores  frihed  (som  ved  f.eks.  at  indskrænke 
vores  førlighed  eller  vores  evne  til  at  handle  under 
bestemte  forhold),  vil  ingen  jordisk  eller  åndelig  magt 
kunne  berøve  os  vores  handlefrihed,  når  vi  har  nået  an- 
svarlighedsalder  (se  Moroni  8:5-12;  L&P  68:27;  101:78). 

6.  For  at  opfylde  et  af  formålene  med  det  jordiske  liv, 
er  det  nødvendigt,  at  vi  møder  modstand,  så  Gud  kan  se, 
om  vi  vil  holde  hans  befalinger  (se  2  Nephi  2:11; 
Abraham  3:25-26).  For  at  skabe  den  modstand  har 
Satan  og  hans  følgesvende  fået  lov  til  at  friste  os  til  at 
bruge  vores  handlefrihed  til  at  vælge  det  onde  og  synde. 

7.  Fordi  Satan  ønsker,  at  »gøre  alle  mennesker 
ulykkelige,  som  han  selv  er«  (2  Nephi  2:27),  er  hans 
ihærdigste  indsats  rettet  mod  at  opfordre  til  at  vælge 
handlinger,  som  vil  forpurre  Guds  plan  for  sine  børn. 
Han  stræber  efter  at  underminere  princippet  om  den 
enkeltes  ansvar,  at  overtale  os  til  at  misbruge  vores  hel- 
lige skaberkræfter,  at  lokke  værdige  mænd  og  kvinder 
fra  at  indgå  ægteskab  og  føde  børn  og  at  skabe  forvirring 
omkring,  hvad  det  vil  sige  at  være  mand  eller  kvinde. 

Vi  bør  udvise  medfølelse  med  mennesker,  som  lider  af  sygdomme,  deriblandt  dem,  som  er  smittet  med  HIV,  eller 
som  er  syge  af  AIDS  (og  som  måske  eller  måske  ikke  har  fået  smitten  gennem  seksuelle  forbindelser).  Vi  bør 
opmuntre  sådanne  mennesker  til  at  deltage  i  Kirkens  aktiviteter. 


8.  Med  alt  dette  stræber  djævelen,  som  ikke  selv  har 
noget  legeme,  efter  at  lokke  dødelige  til  at  fordærve 
deres  legemer  ved  at  »vælge  evig  død  efter  kødets  vilje 
...  som  giver  djævelens  ånd  magt  til  at  tage  (dem)  til 
fange  og  føre  (dem)  ned  til  helvede,  så  at  han  kan  regere 
over  (dem)  i  sit  eget  rige«  (2  Nephi  2:29). 

9.  Det  Første  Præsidentskab  har  erklæret,  at  »der  er 
forskel  på  (1)  umoralske  tanker  og  følelser  og  (2) 
udøvelse  af  umoralsk  heteroseksuel  eller  enhver  form  for 
homoseksuel  adfærd.«4  Skønt  umoralske  tanker  er  min- 
dre alvorlige  end  umoralsk  adfærd,  skal  sådanne  tanker 
også  hindres,  og  man  skal  omvende  sig  fra  dem,  for  vi 
ved,  at  »vore  tanker  ligeledes  vil  fordømme  os«  (Alma 
12:14)-  Umoralske  tanker  (og  de  mindre  alvorlige 
følelser,  som  fører  til  dem)  kan  føre  til  syndig  adfærd. 

10.  På  grund  af  Guds  store  kærlighed  til  sine  børn  vil 
selv  de  værste  syndere  (eller  de  fleste  af  dem)  i  den  sid- 
ste ende  blive  belønnet  med  en  plads  i  et  rige  med 
herlighed.5  Mennesker,  som  har  levet  gode  liv  og  mod- 


taget de  fleste  af  de  frelsende  ordinanser,  men  ikke  har 
kvalificeret  sig  til  ophøjelse  gennem  evigt  ægteskab,  vil 
blive  frelst  i  en  mindre  grad  af  herlighed  i  det  celestiale 
rige,  hvor  der  ikke  kan  opnås  evigt  afkom  (se  L&JP 
131:1-4). 

11.  1  alle  jordelivets  udfordringer  og  valg  skal  vi 
ihukomme  Frelserens  befaling  om  at  »elske  hinanden« 
(Joh  15:12,  17).  Som  Det  Første  Præsidentskab  har  sagt 
i  et  budskab  fornylig: 

»Vi  bliver  bedt  om  at  være  venligere  mod  hinanden, 
mere  milde  og  tilgivende.  Vi  bliver  bedt  om  at  være 
mindre  tilbøjelige  til  vrede  og  hurtigere  til  at  hjælpe.  Vi 
bliver  bedt  om  at  række  hånden  frem  til  venskab  og 
afholde  os  fra  at  lade  hævnens  næve  falde.  Vi  bliver 
bedt  om  at  være  Kristi  sande  disciple,  at  elske  hinanden 
med  oprigtig  omsorg,  for  sådan  har  Kristus  elsket  os.«6 

Venlighed,  omsorg  og  kærlighed  er  stærke  redskaber, 
der  styrker  os  til  at  bære  de  tunge  byrder,  som  uforskyldt 
pålægges  os,  og  at  gøre  det,  som  vi  ved  er  rigtigt. 

ANVENDELSE  AF  LÆRDOMME  OG  ANSVAR 

Disse  lærdomme,  befalinger  og  ansvar  vejleder  os,  når  vi 
skal  besvare  de  spørgsmål,  som  blev  stillet  tidligere  i 
denne  artikel. 

Vores  lære  fordømmer  tydeligvis  dem,  der  hengiver 
sig  til  »bøsseforfølgelse«  -  altså  fysiske  eller  verbale  over- 
fald på  mennesker,  som  menes  at  hengive  sig  til  ho- 
moseksuel eller  lesbisk  adfærd. 

Vi  bør  udvise  omsorg  for  mennesker,  som  plages  af 
dårligt  helbred,  også  dem,  der  er  smittet  med  HIV  eller 
er  syge  af  AIDS  (og  som  måske  eller  måske  ikke  har  fået 
sygdommen  gennem  deres  seksuelle  adfærd) .  Vi  bør  op- 
fordre sådanne  mennesker  til  at  deltage  i  Kirkens  ak- 
tiviteter. 

Vi  kan  bruge  Det  Første  Præsidentskabs  skelnen 
mellem  tanke  og  handling  til  at  skelne  mellem  (1)  ho- 
moseksuelle (eller  lesbiske)  »tanker  og  følelser«  (som  bør 
hindres  og  vendes  til  de  rette  baner) ,  og  (2)  »homosek- 
suel adfærd«  (som  er  en  alvorlig  synd). 

Vi  bør  bemærke,  at  ordene  homoseksuel,  lesbisk  og 
bøsse  beskriver  særlige  tanker,  følelser  eller  adfærd.  Vi 
bør  afholde  os  fra  at  benytte  dem  som  navneord  om  en 
særlig  tilstand  eller  særlige  mennesker.  Vores  religiøse 
lære  dikterer  denne  brug  af  ordet.  Det  er  forkert  at 
bruge  disse  om  som  betegnelsen  for  en  tilstand,  for  det 
antyder,  at  et  menneske  er  født  til  en  skæbne,  som  angår 
et  så  vigtigt  område  som  den  seksuelle  adfærd,  uden  selv 
at  kunne  gøre  hverken  fra  eller  til. 

Det  er  noget  andet  med  følelser.  Nogle  følelser  synes 
at  være  medfødte.  Andre  kan  spores  tilbage  til 
oplevelser  i  dette  liv.  Atter  andre  følelser  synes  at  være 
opstået  i  det  indviklede  spil  mellem  »arv  og  miljø«.  Vi 
har  alle  følelser,  som  vi  ikke  selv  har  valgt,  men  Jesu 
Kristi  evangelium  lærer  os,  at  vi  har  magt  til  at  modstå 
og  ændre  vores  følelser  (efter  behov)  og  sikre  os,  at  de 


ikke  leder  os  til  at  nære  upassende  tanker  eller  hengive 
os  til  syndig  adfærd. 

Forskellige  mennesker  har  forskellige  fysiske  karak- 
tertræk og  forskellige  svagheder  over  for  de  fysiske  og 
følelsesmæssige  pres,  som  vi  udsættes  for  i  vores  barn- 
dom og  i  vores  voksne  tilværelse.  Vi  har  heller  ikke  selv 
valgt  disse  svagheder,  men  vi  vælger  selv  de  holdninger, 
den  adfærd  og  den  livsstil,  som  vi  indpoder  i  dem. 

Et  vigtigt  doktrinært  punkt  angående  vores  holdning 
til  disse  anliggender  er  forskellen  mellem  vores  frihed  og 
vores  handlefrihed.  Vores  frihed  kan  begrænses  af 
forskellige  jordiske  forhold,  men  handlefriheden,  som  er 
Guds  gave,  kan  ikke  begrænses  af  ydre  kræfter,  for  den 
er  grundlaget  for  vores  ansvarlighed  over  for  ham. 
Forskellen  mellem  frihed  og  handlefrihed  kan  illustreres 
af  den  hypotetiske  udvikling  fra  følelse  til  tanke  til  ad- 
færd til  afhængighed.  Denne  udvikling  kan  ses  inden  for 
mange  forskellige  områder  som  for  eksempel  hasardspil 
og  brug  af  tobak  og  spiritus. 

Ligesom  nogle  mennesker  har  følelser,  der  adskiller 
sig  fra  andres,  er  der  også  nogle  mennesker,  der  synes  at 
have  en  usædvanlig  svaghed  over  for  visse  handlinger, 
reaktioner  eller  afhængighed.  Måske  er  sådanne 
svagheder  medfødte  eller  erhvervet,  uden  at  man  selv 
har  valgt  det  eller  været  skyld  i  det,  ligesom  tilfældet  var 
med  den  unavngivne  svaghed,  som  Paulus  kaldte  »en 
torn  i  kødet,  en  engel  fra  Satan,  som  skulle  slå  mig,  for 
at  jeg  ikke  skulle  blive  for  hovmodig«  (2  Kor  12:7).  Et 
menneske  har  måske  følelser,  der  lokker  ham  til  at  spille, 
men  i  modsætning  til  dem,  der  blot  spiller  lidt  for  sjov, 
bliver  vedkommende  spillenarkoman.  Et  andet  men- 
neske har  måske  smag  for  tobak  og  har  let  ved  at  blive 
afhængig  af  det.  En  anden  tiltrækkes  måske  af  spiritus 
og  kan  let  blive  kastet  ud  i  alkoholisme.  Andre  eksem- 
pler kunne  være  hidsighed,  et  stridbart  sind,  misundelse 
og  så  videre. 

I  hvert  tilfælde  (og  i  andre  eksempler,  som  kunne 
være  opremset)  kan  de  følelser  eller  andre  karakteristi- 
ka, som  gør  en  person  modtagelig  over  for  en  bestemt 
adfærd,  til  en  vis  grad  være  nedarvede.  Det  nedarvede 
aspekt  behøver  ikke  at  være  andet  og  mere  end  en  øget 
sandsynlighed  for,  at  et  menneske  vil  tilegne  sig  visse 
følelser,  hvis  han  eller  hun  møder  bestemte  påvirkninger 
under  opvæksten.  Men  trods  vores  forskellige  svagheder 
eller  sårbarheder,  som  kun  repræsenterer  variationer  i 
vores  jordiske  frihed  (i  dette  liv  er  vi  kun  »fri  efter 
kødet«  [2  Nephi  2:27]),  er  vi  dog  ansvarlige  for  den 
måde,  hvorpå  vi  benytter  vores  handlefrihed  i  de  tanker, 
vi  fordyber  os  i,  og  den  adfærd,  vi  vælger.  Jeg  har  for- 
klaret denne  forskel  i  en  tale,  som  jeg  holdt  på  Brigham 
Young  University  for  mange  år  siden: 

»De  fleste  af  os  er  født  med  (eller  udvikler)  torne  i 
kødet,  nogle  mere  synlige  og  nogle  mere  alvorlige  end 
andre.  Vi  synes  alle  at  have  svagheder  i  den  ene  eller  den 
anden  retning,  men  uanset  hvad  vores  svagheder  er,  har 
vi  viljen  og  magten  til  at  beherske  vores  tanker  og  hand- 
linger. Sådan  må  det  være.  Gud  har  sagt,  at  han  vil  holde 
os  ansvarlige  for,  hvad  vi  gør  og  tænker,  så  vore  tanker  og 
handlinger  må  være  underlagt  vores  handlefrihed.  Når  vi 
har  nået  ansvarligheds  alder,  kan  udtalelsen  'sådan  er  jeg 
født'  ikke  undskylde  handlinger  eller  tanker,  som  ikke  er  i 
overensstemmelse  med  Guds  befalinger.  Vi  må  lære  at 
leve  på  en  sådan  måde,  at  en  svaghed,  som  er  jordisk, 
ikke  vil  hindre  os  i  at  nå  det  mål,  som  er  evigt. 

Gud  har  lovet,  at  han  vil  hellige  vores  lidelser  og  lade 
dem  blive  os  til  velsignelse  (2  Nephi  2:2).  Den  indsats, 
vi  yder  for  at  overvinde  en  medfødt  (eller  udviklet) 
svaghed,  giver  en  åndelig  styrke,  som  vil  være  os  til  gavn 
i  evigheden.  Så  da  Paulus  tre  gange  bad  om,  at  hans 
'torn  i  kødet'  måtte  blive  taget  fra  ham,  svarede  Herren: 
'Min  nåde  er  dig  nok,  for  min  magt  udøves  i  magtes- 
løshed.' Lydigt  sluttede  Paulus: 


Der  er  meget,  vi  ikke  ved  om  omfanget  af  vores 
frihed  set  i  lyset  af  de  torne  i  kødet,  som  plager  os 
i  dette  liv.  Men  vi  ved  dog,  at  vi  alle  har  vores 
handlefrihed,  og  at  Gud  vil  holde  os  ansvarlige  for 
den  måde,  hvorpå  vi  benytter  den  i  tanke  og 
gerning.  Det  er  helt  grundlæggende. 

'Jeg  vil  altså  helst  være  stolt  af  min  magtesløshed,  for 
at  Kristi  magt  kan  være  over  mig. 

Derfor  er  jeg  godt  tilfreds  under  magtesløshed,  under 
mishandling,  under  trængsler,  under  forfølgelser  og 
vanskeligheder  for  Kristi  skyld.  For  når  jeg  er  magtesløs, 
så  er  jeg  stærk.'  (2  Kor  12:9-10). 

Uanset  hvad  vores  svagheder  eller  tendenser 
(følelser)  er,  kan  de  ikke  påføre  os  evige  konsekvenser, 
medmindre  vi  udnytter  vores  handlefrihed  til  at  gøre 
eller  tænke  ting,  som  Guds  befalinger  forbyder.  For  ek- 
sempel kan  en  svaghed  over  for  spiritus  påvirke  vedkom- 
mendes frihed  til  at  drikke  det  uden  at  blive  afhængig, 
mens  vedkommendes  handlefrihed  tillader,  at  han  helt 
afholder  sig  fra  at  drikke  det  og  derved  undgår  spiri- 
tussens svækkelse  af  sin  fysik  og  afhængighedens  ned- 
brydelse af  sin  åndelighed. 

Tag  jer  i  agt  for  det  argument,  at  fordi  et  menneske 
har  stærke  drifter,  der  tiltrækker  vedkommende  mod  en 
bestemt  handling,  har  vedkommende  ingen  magt  til  at 
vælge,  og  er  derfor  ikke  ansvarlig  for  sine  handlinger. 
Den  påstand  strider  imod  Jesu  Kristi  evangeliums  mest 
grundlæggende  præmisser. 

Satan  vil  gerne  have  os  til  at  tro,  at  vi  ikke  har  ansvar 
for  noget  i  dette  liv.  Det  er  det  mål,  han  ønskede  at 
opnå,  da  han  trådte  frem  i  det  store  råd  i  forudtil- 
værelsen.  Et  menneske,  som  insisterer  på,  at  vedkom- 
mende ikke  er  ansvarlig  for  udøvelsen  af  sin  handlefri- 
hed, tilsidesætter  striden  i  Himlen.  Vi  er  ansvarlige,  og 
hvis  vi  hævder  noget  andet,  lader  vi  os  inddrage  i 
Djævelens  propagandakampagne. 

Det  personlige  ansvar  er  livets  lov.  Det  gælder  både 
for  menneskenes  love  og  Guds  love.  Samfundet  forven- 
ter, at  folk  er  ansvarlige  nok  til  at  beherske  deres  hand- 
linger, så  vi  kan  leve  i  et  civiliseret  samfund.  Gud  for- 
venter, at  hans  børn  er  ansvarlige  nok  til  at  beherske 
deres  handlinger,  så  de  kan  holde  hans  befalinger  og  nå 
deres  evige  mål.  Loven  undskylder  ikke  det  hidsige  men- 
neske, som  giver  efter  for  tilskyndelsen  til  at  skyde  sin 
plageånd,  eller  det  griske  menneske,  som  giver  efter  for 
tilskyndelsen  til  at  stjæle,  eller  den  pædofile,  som  giver 
efter  for  sin  trang  til  at  tilfredsstille  sine  seksuelle  lyster 
med  børn  ... 

Der  er  meget,  vi  ikke  ved  om  omfanget  af  vores  frihed 
set  i  lyset  af  vores  forskellige  torne  i  kødet.  Men  vi  ved 
dog,  at  vi  alle  har  handlefrihed,  og  Gud  vil  holde  os  an- 
svarlige for  den  måde,  hvorpå  vi  benytter  den,  både  i 
tanke  og  gerning.  Det  er  helt  grundlæggende.«7 

VIDENSKABENS  OPFATTELSE 


1  modsætning  til  vores  lærdomsmæssige  indfaldsvinkel 
ser  mange  udelukkende  på  homoseksualitet  ud  fra  tidens 


videnskabelige  strømninger.  Nu  er  jeg  ikke  just  viden- 
skabsmand, men  med  hjælp  fra  videnskabelige  værker 
og  med  råd  fra  kvalificerede  forskere  og  læger,  vil  jeg 
søge  at  tilbagevise  den  påstand,  at  videnskabelige  opda- 
gelser viser,  at  erklærede  homoseksuelle  er  »født  sådan«. 

Vi  lever  i  en  tid,  hvor  der  konstant  gøres  nye 
opdagelser  med  hensyn  til  det  menneskelige  legeme.  Vi 
ved,  at  mange  af  vores  fysiske  karaktertræk  er  arveligt 
betingede.  Samtidig  ved  vi  også,  at  vores  adfærd  i  høj 
grad  påvirkes  af  psykosociale  faktorer,  såsom  forhold  til 
forældre  og  søskende  (især  under  opvæksten) ,  samt  den 
kultur,  vi  lever  i.  Debatten  om,  hvorvidt  eller  i  hvor  høj 
grad  særlige  adfærdsmønstre  skyldes  »arv«  eller  »miljø«, 
har  stået  på  i  århundreder.  Og  med  hensyn  til  debatten 
om  homoseksuelle  følelser  og  adfærd  er  den  blot  en 
bekræftelse  af,  at  videnskaben  på  mange  områder  stadig 
er  i  sin  vorden. 

Visse  forskere  afviser,  at  adfærd  er  genetisk  betinget.8 
Andre  gør  sig  til  talsmænd  for  beviser  eller  teorier,  som 
antyder,  at  »der  er  vægtige  beviser  for,  at  genetiske  fak- 
torer påvirker  seksuelle  præferencer.«9 

Vi  er  selvfølgelig  bekendt  med  at  meget  tyder  på,  at 
arvelighed  kan  forklare,  at  nogen  er  mere  udsatte  for  at 
få  bestemte  sygdomme,  som  kræft  eller  sukkersyge.  Der 
er  også  teorier  om  og  visse  beviser  for,  at  arvelighed 
spiller  ind,  når  det  gælder  visse  adfærdsrelaterede  syg- 
domme som  hidsighed,  alkoholisme  og  fedme.  Det  er 
derfor  let  at  tænke  sig,  at  arvelighed  så  også  spiller  en 
rolle  for  seksuelle  præferencer.  Men  det  er  vigtigt  at 
lægge  sig  på  sinde,  som  to  fortalere  for  dette  synspunkt 
påpeger,  at  »tanken  om  arvelighed  ikke  er  ensbetydende 
med  uundgåelighed  ...  De  fleste  mekanismer  omfatter 
formentlig  et  samspil  mellem  medfødte  anlæg  og 
miljømæssige  faktorer.«10 

Uanset  om  forskerne  helt  afviser,  at  biologiske  fakto- 
rer spiller  ind  med  hensyn  til  seksuelle  præferencer,  eller 

om  de  går  helt  ind  for,  at  det  netop  er  tilfældet,  så  er  de 
dog  enige  om,  at  det  nuværende  bevismateriale  er  for 
utilstrækkeligt,  og  at  der  endnu  skal  forskes  meget,  før 
man  kan  sige  noget  afgørende. 

En  undersøgelse,  som  omfattede  56  enæggede  tvil- 
lingepar, hvoraf  den  ene  tvilling  betragtede  sig  selv  som 
»bøsse«,  viste,  at  i  52  procent  af  tilfældene,  betragtede 
den  anden  tvilling  også  sig  selv  som  bøsse.11  En  lignende 
undersøgelse  blandt  kvindelige  enæggede  tvillingepar 
viste  nogenlunde  den  samme  procentfordeling  af 
medtvillinger,  der  også  betragtede  sig  som  homosek- 
suelle (34  af  71  par,  48  procent).12  Uanset  om  disse  un- 
dersøgelser viser,  at  arvelighed  har  lidt  at  gøre  med  det, 
der  får  mænd  eller  kvinder  til  at  betegne  sig  som  ho- 
moseksuelle, så  står  det  dog  klart,  at  denne  påvirkning 
ikke  er  afgørende.  Som  en  fremtrædende  forsker  har  be- 
mærket: »Selv  en  homoseksuel  mands  enæggede 
tvillingebror  har  50%  chance  eller  mere  for  at  være  he- 
teroseksuel, skønt  han  har  nøjagtig  de  samme  gener  og 
er  opdraget  af  de  samme  forældre.«15  Vi  bør  også  bide 
mærke  i,  at  resultatet  af  disse  undersøgelser  (og  andre, 
som  nævnes  senere)  bygger  på  forsøgspersonernes  egen 
klassificering.  Det  er  et  usikkert  grundlag  at  drage  viden- 
skabelige konklusioner  udfra,  når  »der  stadig  ikke  findes 
nogen  alment  anerkendt  definition  på  homoseksualitet 
blandt  klinikere  og  adfærdsforskere,  for  slet  ikke  at  tale 
om  en  generel  enighed  om,  hvordan  det  opstår.«14 

Nye  beviskilder  er  altid  velkomne  inden  for  enhver 
forskningsgren.  I  juli  1993  kom  dr.  Dean  Hamer  på  avis- 
forsiderne over  hele  verden,  da  han  bekendtgjorde,  at 
han  havde  fundet  »en  signifikant  statistisk  sammen- 
hæng mellem  medfødte  genmarkører  (en  DNA- streng)  i 
kromosomområdet  Xq28  og  den  seksuelle  præference 
hos  en  udvalgt  gruppe  af  ...  homoseksuelle  mænd  og 
deres  slægtninge  over  18  år.«  Med  andre  ord:  »Det  ser 
ud  til,  at  Xq28  indeholder  et  gen,  som  bidrager  til  ho- 


Evangeliets  første  grundsætning  er  tro  på  Herren 
Jesus  Kristus,  som  gives  os  lys  og  styrke  til  at 
overvinde  det  jordiske  livs  hindringer  og  benytte 
vores  Gudgivne  handlefrihed  til  at  vælge  den 
adfærd,  som  vil  føre  os  til  vores  evige  mål. 

moseksuelle  tendenser  hos  mænd.«15  I  en  meget  positiv 
fortolkning  af  sin  opdagelse  konkluderer  dr.  Hamer  i  sin 
bog: 

»Vi  kan  kun  gisne  om  betydningen  af  Xq28  hos  resten 
af  befolkningen.  Højt  sat  skulle  kromosomområdet  ikke 
påvirke  mere  end  67  procent  af  alle  homoseksuelle 
mænd,  for  sådan  er  fordelingen  af  mænd  i  vores  udvalg- 
te gruppe  af  homoseksuelle,  som  påviseligt  havde  denne 
genmarkør.  Lavt  sat,  hvis  homoseksualitet  skyldes 
miljømæssige  faktorer  eller  et  samspil  mellem  flere  ge- 
ner, kan  Xq28  kun  tilskrives  nogle  få  procent  af  varia- 
tionerne i  mænds  seksuelle  præferencer.  Et  gennemsnit 
ud  fra  vores  data  og  fra  de  forhåndenværende  tvillinge- 
og  familieundersøgelser  antyder,  at  Xq28  spiller  en  vis 
rolle  hos  omkring  5  til  30  procent  af  de  homoseksuelle 
mænd.  Det  store  spring  mellem  disse  overslag  viser,  at 
der  stadig  skal  forskes  meget  mere  i  emnet.«16 

»En  vis  rolle  hos  omkring  5-30%«  af  de  selvklassifi- 
cerede »homoseksuelle«  mænd  berettiger  bestemt  ikke 
påstanden  om,  at  videnskaben  har  bevist,  at  »homosek- 
sualitet« er  »forårsaget  af«  bestemte  arveanlæg.  En 
fremtrædende  forsker  påpeger  to  tvivlsomme  punkter: 

»Det  bevismateriale,  som  indtil  videre  foreligger  med 
hensyn  til,  at  medfødte  biologiske  træk  skulle  ligge  til 
grund  for  homoseksualitet,  er  mangelfuldt  ...  En  gen- 
nemgang af  den  genforskningen,  som  foregiver  at  vise,  at 
homoseksualitet  er  arvelig,  redegør  hverken  for,  hvad 
det  er,  der  er  arveligt,  eller  hvordan  det  påvirker  den 
seksuelle  præference.«17 

I  deres  imponerende  omvurdering  af  de  biologiske 
teorier  om  menneskers  seksuelle  præferencer,  fremkom- 
mer dr.  Byne  og  dr.  Parsons  fra  Columbia  Universitys 
psykiatriske  fakultet  med  disse  vigtige  advarsler  og 
forslag: 

»Det  er  vigtigt,  at  klinikere  og  adfærdsforskere  begyn- 
der at  indse,  hvor  kompliceret  den  menneskelige  seksua- 
litet er,  og  modstå  trangen  til  at  søge  efter  overforen- 
klede forklaringer,  hvadenten  de  så  er  psykosociale  eller 
biologiske. 

De  fleste  teorier  om  oprindelsen  til  de  seksuelle  præ- 
ferencer savner  enhver  antydning  af,  at  den  enkelte  selv 
spiller  en  aktiv  rolle  i  at  opbygge  sin  egen  identitet  ...  Vi 
foreslår  en  interaktiv  model,  hvor  gener  eller  hormoner 
ikke  som  sådan  bestemmer  den  seksuelle  præference, 
men  i  stedet  påvirker  bestemte  personlighedstræk  og 
derved  øver  indflydelse  på  samspillet  mellem  den  enkel- 
te og  vedkommendes  omgivelser,  mens  den  seksuelle 
præference  og  andre  personlighedstræk  udvikles.«18 

Denne  udtalelse,  som  blot  er  en  af  mange  fra  forskel- 
lige forskere,  er  særdeles  overbevisende,  fordi  den  kom- 
mer ind  på  det  vigtige  aspekt,  der  hedder  handlefrihed, 
og,  som  vi  ved,  er  et  sandt  princip  i  vores  jordiske 
tilværelse. 


KIRKELEDERES  OG  MEDLEMMERS  ANSVAR 

I  deres  brev  af  14.  november  1991  angående  vigtigheden 
af  kyskhedsloven  erklærede  Det  Første  Præsidentskab: 
»Seksuelle  forhold  er  udelukkende  acceptable  mellem 
ægtemænd  og  hustruer  inden  for  ægteskabets  rammer. 
Enhver  anden  seksuel  forbindelse,  såsom  utugt,  hor  og 
homoseksuel  adfærd  er  syndig.« 

I  overensstemmelse  med  den  vejledning  er  det  kirke- 
ledernes ansvar  at  kalde  overtrædere  til  omvendelse  og 
minde  dem  om  det  princip,  som  profeten  Samuel  forkynd- 
te for  de  ugudelige  nephiter:  »Alle  jeres  livs  dage  har  I 
tragtet  efter  det,  som  I  ikke  kunne  få;  I  har  søgt  glæde 
ved  at  begå  synd,  hvad  der  strider  mod  vort  store  og 
evige  Overhoveds  retfærdighed«  (Helaman  13:38). 

Mennesker  kan  ikke  vedblive  med  at  begå  alvorlige 
synder  og  alligevel  bevare  deres  medlemskab  af  Kirken. 
Og  man  kan  disciplineres  for  at  opmuntre  andre  til  synd. 
Kirken  kan  ikke  disciplinere  upassende  tanker  eller 
følelser  (skønt  vi  opfordrer  til,  at  man  vender  sig  fra 
dem) ,  men  adfærd  medfører  konsekvenser.  I  den  samme 
prædiken,  hvor  Frelseren  sagde,  at  ingen  skulle  »stødes 
bort«,  befalede  han  sine  tjenere,  at  »I  ikke  med  vidende 
og  vilje  skal  give  nogen  lov  til  uværdigt  at  spise  og 
drikke  af  mit  kød  og  blod  ...  derfor,  dersom  I  ved,  at  et 
menneske  er  uværdigt  ...  skal  I  forbyde  ham  det«  (3 
Nephi  18:28-30). 

Frelseren  befalede  også:  »Men  dersom  han  ikke 
omvender  sig,  skal  han  ikke  regnes  blandt  mit  folk,  for  at 
han  ikke  skal  fordærve  mit  folk«  (vers  31;  se  også 
Mosiah  26:36;  Alma  5:56-61).  Hvis  overtræderen  derfor 
ikke  reagerer  på  opfordringen  til  at  omvende  sig,  må 
hyrder  for  Kirkens  hjord  iværksætte  en  disciplinering  i 
overensstemmelse  med  deres  gudgivne  ansvar. 

Men  samtidig  bør  vi  altid  skelne  mellem  syndige  hand- 
linger   og    upassende    følelser    eller    potentielt    farlige 

Formålet  med  dette  liv  og  Jesu  Kristi  Kirke  af  Sidste  Dages  Helliges  mission  er  at  berede  Guds  sønner  og  døtre 
til  deres  mål  -  at  blive  som  vores  himmelske  forældre. 


svagheder.  Vi  bør  kærligt  støtte  dem,  der  kæmper  for  at 
undgå  fristelser.  Det  gjorde  Det  Første  Præsidentskab  i 
deres  brev  af  14.  november  1991.  Efter  at  have  påpeget 
det  syndige  i  »utugt,  hor  og  homoseksuel  adfærd«  tilføjer 
præsidentskabet: 

»Enkeltpersoner  og  deres  familier,  som  ønsker  hjælp  i 
disse  anliggender,  bør  søge  vejledning  hos  deres  biskop, 
grenspræsident,  stavs-  eller  distriktspræsident.  Vi  opfor- 
drer Kirkens  ledere  og  medlemmer  til  kærligt  at  støtte 
og  vise  forståelse  for  dem,  der  kæmper  med  disse 
svagheder.  Mange  vil  reagere  positivt  på  Kristuslignende 
kærlighed  og  inspireret  vejledning,  når  de  opfordres  til 
at  vende  tilbage  og  gøre  brug  af  Frelserens  forsonende  og 
helbredende  kraft  (se  Es  53:4-5;  Mosiah  4:2-3).« 

Og  i  en  tale  ved  en  generalkonference  om  samme 
emne  sagde  præsident  Gordon  B.  Hinckley:  »Med  disse 
ord  ønsker  jeg  at  lægge  vægt  på,  at  vor  bekymring  for,  at 
nogen  skal  høste  syndens  bitre  frugt,  er  parret  med  sym- 
pati for  ofrene  for  den,  hvad  enten  de  er  uskyldige  eller 
ej.  Vi  følger  Herrens  eksempel  -  han  fordømte  synden, 


men  elskede  synderen.  Vi  må  række  de  ramte  en  kærlig 
og  trøstende  hånd  og  efter  behov  hjælpe  dem  til  at  få 
løst  deres  problemer.«19 

Trods  sådanne  opfordringer  og  forsikringer  oplever 
Kirken  og  medlemmerne  stadig  misforståelser  med  hen- 
syn til  vores  holdning  til  disse  spørgsmål.  Sidste  efterår 
blev  en  af  vores  kirkelige  embedsmænd  i  et  tv-interview 
spurgt:  »Hvad  gør  man  fra  Kirkens  side  for  at  dæmme 
op  for  den  hadske  stemning  mod  homoseksuelle?«  Un- 
der et  tv-interview  for  ni  år  siden  om  samme  emne,  blev 
jeg  udspurgt  om  forlydender  om,  at  Kirken  hævdede 
eller  antydede,  »at  disse  mennesker  på  en  eller  anden 
måde  er  udstødte  ...  og  at  disse  mennesker  hader  sig  selv, 
og  at  det  er  en  holdning,  som  frembringes  af  Kirken.« 

Men  det  er  endnu  mere  markant,  at  vi  modtager  så- 
danne spørgsmål  fra  trofaste  medlemmer.  Det  illustreres 
af  et  brev,  vi  modtog  fornylig: 

»En  anden  bekymring,  som  vi  nærer,  er,  at  vores  søn- 
ner og  døtre  bliver  betragtet  som  mennesker,  der  hengi- 
ver sig  til  afvigende  eller  udsvævende  adfærd.  Det  er  der 

måske  nogle,  der  gør,  men  de  fleste  gør  ikke.  Disse  unge 
mennesker  ønsker  kun  at  overleve,  at  leve  et  åndeligt  liv 
og  holde  sig  nær  til  deres  familie  og  Kirken.  Det  er  især 
skadeligt,  når  disse  negative  bemærkninger  falder  fra 
talerstolen.  Vi  mener,  at  sådanne  taler  kun  medfører 
nedtrykthed  og  en  voldsom  skyldfølelse,  skam  og  mangel 
på  selvværd,  som  de  har  måttet  kæmpe  med  hele  deres 
liv.  Til  tider  synes  der  at  være  en  mangel  på  en 
Kristuslignende  indsats  for  at  hjælpe  dem  gennem  deres 
prøvelser.  Vi  vil  værdsætte  alt,  hvad  I  kan  gøre  for  at 
hjælpe  disse  af  vor  himmelske  Faders  misforståede  børn. 
Hvis  nogle  af  generalautoriteterne  ville  omtale  dette 
problem  i  mere  betænksomme  vendinger,  ville  vi  kunne 
undgå  mange  selvmord  og  familiekriser.  Mange  kan  ikke 
udholde  den  kendsgerning,  at  Kirkens  medlemmer  stem- 
pler dem  som  'onde  mennesker',  og  derfor  finder  de  trøst 
i  en  homoseksuel  livsstil.«20 

Disse  udtalelser  viser  bestemt,  at  vi  må  forbedre  vores 
kommunikation  med  de  søskende,  som  kæmper  med 
problemer  af  enhver  art.  Ethvert  medlem  af  Kirken  har 
et  klart  ansvar  for  at  vise  kærlighed  og  hjælpe  og  udvise 
forståelse.  Synderen,  så  vel  som  dem,  der  kæmper  med 
upassende  følelser,  er  ikke  mennesker,  der  skal  udstødes, 
men  mennesker,  der  skal  elskes  og  hjælpes  (se  3  Nephi 
18:22-23,  30,  32).  Samtidig  kan  Kirkens  ledere  og 
medlemmer  ikke  løbe  fra  deres  ansvar  for  at  belære  om 
korrekte  principper  og  retskaffen  adfærd  (på  alle  om- 
råder), også  selv  om  det  måske  får  nogen  til  at  føle  sig 
ubehageligt  til  mode. 

Kirkens  ledere  bliver  sommetider  spurgt,  om  Jesu 
Kristi  Kirke  af  Sidste  Dages  Hellige  har  plads  til  folk 
med  homoseksuelle  følelser.  Selvfølgelig  har  vi  det. 
Vanskeligheden  ved  at  beherske  tankerne  og  de  midler, 
hvormed  det  skal  gøres,  er  forskellige  fra  person  til  per- 
son, men  håbets  budskab  og  Kirkens  fællesskab  er  ens 
for  alle,  der  stræber  efter  at  leve  retfærdigt. 


Jeg  forsøgte  at  vise  den  vigtige  forskel  i  mit  svar  til 
den  tv-journalist,  som  antydede,  at  Kirken  hævdede,  at 
»disse  mennesker  er  udstødte«.  Jeg  sagde: 

»Det  menneske,  der  arbejder  på  (at  modstå)  disse 
tendenser,  bør  ikke  føle  sig  som  en  udstødt.  Det  er  noget 
helt  andet  med  seksuelle  forbindelser  uden  for  ægteska- 
bet. Et  menneske,  som  hengiver  sig  til  en  sådan  adfærd, 
bør  sandelig  føle  sig  skyldig.  De  bør  føle  sig  bortstødte  fra 
Gud,  som  har  givet  befalinger  imod  en  sådan  adfærd. 
Det  overrasker  mig  ikke,  at  de  føler  sig  udstødte  af  deres 
kirkesamfund.  Det,  der  derimod  overrasker  mig,  er,  at  de 
mener,  at  Kirken  kan  omstøde  Guds  befalinger  ...  Over 
for  kvinden,  som  blev  grebet  i  hor  (og  det  er  et  godt  for- 
tilfælde for  os)  ...  var  (Frelseren)  barmhjertig  og  kærlig 
...,  men  han  sagde:  'Gå,  og  synd  fra  nu  af  ikke  mere.' 
Han  elskede  synderen,  men  han  fordømte  synden.  Jeg 
mener,  at  Kirken  gør  det  samme,  måske  ikke  så  fuldkom- 
ment, men  det  er  dog  det,  vi  belærer  vores  medlemmer 
om:  elsk  synderen,  men  fordøm  synden.«21 

Den  kamp,  som  de,  der  slås  med  homoseksuel 
tiltrækning,  må  igennem,  er  ikke  enestående.  Der  findes 
mange  fristelser  -  seksuelle  eller  andre  fristelser.  For  dem 
alle  gælder,  at  det  er  vores  pligt  at  modstå  dem. 

Den  vigtigste  hjælp,  som  Kirken  kan  tilbyde  et  men- 
neske, der  har  hengivet  sig  til  synd,  eller  til  dem,  der 
kæmper  for  at  modstå  den,  er  at  opfylde  sin  guddom- 
melige mission,  nemlig  at  forkynde  sande  lærdomme  og 
forrette  det  gengivne  evangeliums  guddommelige  ordi- 
nanser.  Evangeliet  har  samme  gyldighed  for  alle.  Dets 
centrale  sandhed  er  læren  om  Frelserens  forsoning  og  op- 
standelse, som  giver  os  mulighed  for  at  opnå  udødelighed 
og  evigt  liv.  For  at  nå  dertil  må  det  evige  ægteskab  være 
et  guddommeligt  og  foreskrevet  mål  for  ethvert  af  Guds 
børn,  både  i  dette  liv  og  i  det  tilkomne.  Men  dette  hellige 
mål  skal  nås  på  Herrens  måde.  For  eksempel  har  præsi- 
dent Gordon  B.  Hinckley  sagt,  at  »ægteskabet  ikke  bør 

betragtes  som  en  form  for  terapi,  der  kan  løse  problemer 
som  homoseksuelle  tendenser  og  adfærd.«22 

Gennem  Kristus  og  hans  kirke  kan  de,  der  kæmper, 
opnå  hjælp.  Denne  hjælp  opnås  gennem  faste  og  bøn, 
gennem  evangeliets  sandheder,  gennem  deltagelse  i 
Kirkens  møder  og  tjeneste,  gennem  råd  fra  inspirerede 
ledere  og,  om  nødvendigt,  gennem  professionel  hjælp  til 
overvindelse  af  visse  problemer.  En  anden  vigtig  kilde  til 
hjælp  er  kærlige  søskendes  styrkende  påvirkning.  Alle 
bør  forstå,  at  enkeltpersoner  (og  deres  familier),  som  slås 
med  homoseksuelle  tilbøjeligheder,  har  særlig  behov  for 
den  kærlighed  og  opmuntring,  som  det  er  ethvert 
medlems  pligt  at  udvise,  fordi  de  ved  deres  pagt  har  vist 
deres  villighed  til  »at  bære  hinandens  byrder«  (Mosiah 
18:8),  »således  opfylder  I  Kristi  lov«  (Gal  6:2). 

Evangeliets  første  grundsætning  er  tro  på  Jesus 
Kristus,  som  giver  os  lys  og  styrke  til  at  overvinde  det 
jordiske  livs  hindringer  og  benytte  vores  Gudgivne 
handlefrihed  til  at  vælge  den  adfærd,  som  vil  føre  os  til 
vores  guddommelige  mål.  Vi  har  fået  det  løfte:  »De  fri- 
stelser, der  har  mødt  jer,  er  kun  menneskelige.  Og  Gud 
er  trofast;  han  vil  ikke  tillade,  at  I  fristes  over  evne,  men 
vil  sammen  med  fristelsen  også  skabe  udvej,  så  I  ikke 
bukker  under«  (1  Kor  10:13). 

KONKLUSION 


Forskellen  mellem  det  videnskabelige  bevismateriale  og 
de  religiøse  lærdomme  kan  sammenlignes  med  det  at 
lære  en  bil  at  kende.  Man  kan  enten  se,  hvordan  den 
fungerer  og  derefter  skille  den  ad  og  analysere  hver  enkelt 
del,  eller  man  kan  læse  den  håndbog,  som  fabrikanten 
har  skrevet.  Man  kan  lære  meget  ved  undersøgelser  og 
analyser,  men  den  metode  giver  kun  en  delvis  viden  om 
en  maskines  funktioner  og  muligheder.  Den  mest  fuld- 
stændige viden  fås  ved  at  læse  den  håndbog,  som  fa- 


brikanten har  skrevet.  Håndbogen  for  vores  krop  og  ånd 
er  skrifterne,  som  er  skrevet  af  den  Gud,  der  skabte  os,  og 
fortolket  af  hans  profeter.  Det  er  de  bedste  kilder  til  viden 
om  formålet  med  livet  og  den  adfærd  og  de  tanker,  vi  bør 
fremme  for  at  leve  lykkeligt  og  nå  vores  evige  mål. 

Alle,  der  kæmper  med  kyskhedens  udfordringer,  kan 
nikke  genkendende  til  Nephis  salme:  »O,  jeg  elendige 
menneske!  ja,  mit  hjerte  sørger  over  mit  kød,  og  min 
sjæl  bedrøves  på  grund  af  min  synd. 

Jeg  er  omgivet  af  de  fristelser  og  synder,  som  så  let 
besnærer  mig«  (2  Nephi  4:17-18). 

For  at  få  den  viljestyrke,  som  skal  til  for  at  modstå 
synd,  må  vi  stole  på  Gud  og  bede  om  hans  hjælp.  Nephi 
glædede  sig  over  Gud,  som  havde  styrket  ham  og  ledt 
ham  gennem  trængslerne  (se  vers  20).  »Hvorfor  skulle 
jeg  på  grund  af  kødet  overgive  mig  til  synd?«  spurgte 
Nephi  (vers  27)  og  tilføjede  en  bøn  om,  at  Herren  ville 
forløse  hans  sjæl  og  »lade  mig  skælve,  når  synden 
nærmer  sig«  (vers  31). 

Nephi  slutter  af  med  nogle  ord,  som  er  rettet  direkte 
til  dem,  der  søger  at  finde  vej  gennem  de  vanskeligheder, 
som  er  omtalt  i  denne  artikel: 

»O,  Herre,  jeg  har  sat  min  lid  til  dig,  og  jeg  vil  forlade 
mig  på  dig  for  evigt.  Jeg  vil  ikke  forlade  mig  på  en  arm  af 
kød,  for  jeg  ved,  at  den,  der  forlader  sig  på  en  arm  af 
kød,  er  forbandet.  Ja,  forbandet  er  den,  der  forlader  sig 
på  mennesker  eller  holder  kød  for  sin  arm. 

Ja,  jeg  ved,  at  Gud  giver  gerne  til  dem,  som  beder« 
(vers  34-35). 

Han,  der  har  befalet  os  at  være  fuldkomne,  har  udgydt 
sit  blod  for  at  give  os  mulighed  for  at  nå  vores  evige  mål. 
Hans  tillid  til,  at  vi  kan  opnå  evigt  liv,  ses  klart  i  hans 
mægtige  opfordring:  »Hvad  slags  mænd  burde  1  da  væ- 
re? Sandelig  siger  jeg  jer:  Som  jeg  er«  (3  Nephi  27:27).  □ 

(Noter  til  denne  artikel  findes  på  side  25). 

NYE  VENNER: 


RACHEL  TAN 

FRA  SINGAPORE 


Miles  T.  Tuason 

FOTO:  DINOV.  PANTI 


Otte-årige  Rachel  Tan  elsker  at  fortælle  nye  ven- 
ner om  sit  navn.  »Mit  fulde  navn  er  Rachel  Tan 
Jiayu,«  forklarer  hun.  »Rachel  er  mit  fornavn, 
Tan  er  mit  efternavn  og  Jiayu  er  mit  slægtsnavn.« 

Rachel  og  hendes  yngre  søstre,  Deborah  og  Emma, 
bor  i  Singapore,  en  ø-nation,  som  er  kendt  for  sine 
mange  turistattraktioner  og  blandede  kulturelle  bag- 
grund. Rachels  forældre  er,  ligesom  mange  andre  singa- 
poreanere, kinesere.  Andre  af  Singapores  indbyggere  er 
af  malajisk,  indisk,  arabisk,  eurasisk  eller  europæisk 
oprindelse.  Traditionelt  begynder  kinesiske  navne  med 
efternavnet,  men  i  dag  føjer  mange  et  engelsk  fornavn 
til. 

Rachels  far,  Tan  Su  Kiong,  arbejder  som  arkitekt. 
Hendes  mor,  Hazel,  arbejder  på  kontor.  Så  i  weekenden 
ser  familien  frem  til  at  tilbringe  tid  sammen  hjemme  og  i 
Kirken. 

Rachel  og  hendes  søstre  nyder  at  komme  i  Primary. 
»Min  yndlingssang  er  'A  Child's  Prayer'«,  siger  Rachel. 
»Budskabet  betyder  meget  for  mig,  så  jeg  elsker  at  synge 
det.«  Hun  elsker  også  de  mange  andre  aktiviteter,  som 
de  laver  i  Væbnerklassen,  især  når  de  tegner  tegninger  af 
evangeliske  emner. 

Rachel  mindes  især  et  ganske  særligt  klasseprojekt. 
»Det  var  påskesøndag,  og  vi  lavede  papirblomster  til 

Rachel  (til  venstre),  hendes 
forældre  og  to  søstre  med  den 
moderne  storby  Singapore  i 
baggrunden. 


Rachel  (i  midten)  og  hendes  søstre, 
Deborah  og  Emma,  elsker  at  spille 
spil. 


vores  mødre.  Vi  duppede  parfume  inden  i 
blomsten,«  mindes  hun.  Hendes  mor 
takkede  hende  mange  gange  for  den  dej- 
lige gave. 
Eftersom  Rachels  forældre,  ligesom  mange 
andre  forældre  i  Singapore,  lægger  stor  vægt 
på  deres  børns  uddannelse,  gør  Rachel  sit  bed- 
ste i  skolen.  Engelsk  er  et  af  hendes  yndlingsfag. 
»Jeg  elsker  opgaver,  hvor  man  skal  sætte  ord 
ind  eller  fuldføre  en  sætning,«  forklarer  hun. 
Faktisk  drømmer  hun  om  at  blive  lærer  en  dag. 
Udover  at  hænge  i  med  lektierne,  har  Rachel 
også  vundet  et  idrætsmærke  fornylig. 
Hjemme  elsker  Rachel,  Deborah  og  Emma  at  lege. 
De  holder  især  af  at  lege  »skole«.  De  skiftes  til  at 
være  lærer,  elev  og  rektor.  De  kan  også  lide  at  pusle 
med  deres  samlinger.  Rachel  samler  på  klistermærker, 
Deborah  på  frimærker  og  Emma  på  poser. 

Rachel  glæder  sig  især  til  familieaften  og  deres  skrift- 
stedslæsning  hver  aften.  Selvom  der  er  nogle  ord  i 
skrifterne,  som  hun  ikke  forstår,  læser  hun  stadig,  for 
hun  ved,  at  man  bliver  velsignet  ved  at  studere  i 
skrifterne  hver  dag.  »Vi  skiftes  til  at  læse  et  kapitel  ad 
gangen, «  forklarer  Rachel.  Hele  familien  er  ved  at  læse 
Mormons  Bog. 


Rachel  og  hendes  mor  besøger 
Havløve-monumentet.  Løvens 
hoved  symboliserer  ordet 
Singapore,  som  betyder  »løve- 
byen«; fiskekroppen  symboliserer 
havet. 


Rachel  og  hendes  søstre  har  en  yndlingshelt  fra 
skriften.  »Vi  holder  meget  af  Lehi,  fordi  han  var  en  ret- 
færdig mand,«  siger  Rachel,  »og  vi  beundrer  også  Lehi 
for  hans  lydighed.«  Moses  er  deres  yndlingshelt  fra 
Bibelen.  Rachels  yndlingshistorie  fra  Mormons  Bog  er 
beretningen  om  Alma  den  yngres  omvendelse. 

Godt  nok  er  Singapore  en  lille  nation,  men  den  lille  ø 
har  mange  smukke  steder.  Familien  Tan  elsker  at  tage  op 
til  Merlion-monumentet,  hvor  en  skulptur  af  en  havløve 
er  det  første,  man  får  øje  på.  »Vores  familie  kan  også  lide 
at  tage  ud  til  East  Coast  Park,  fordi  der  er  en  legeplads, 
og  vi  kan  spise  vores  mad  derude,«  siger  Rachel. 

Rachel  synes,  at  det  er  en  velsignelse  at  tilhøre  den 
sande  kirke.  Hun  ved,  at  hun  og  hendes  familie  kan 
hjælpe  Kirken  til  at  vokse  i  deres  land.  Rachel  ved  også, 
at  den  bedste  måde  at  efterleve  evangeliet  på,  er  ved  at 
være  lydig  mod  sine  forældre.  »Vi  hjælper  dem  meget,« 
siger  hun  stolt.  »Vi  er  flittige  med  vores  lektier,  så 
vores  forældre  kan  være  glade,  og  vi  gør  alt  muligt  for 
dem. « 

Ligesom  resten  af  Singapores  befolkning  er  også 
Kirkens  medlemmer  her  af  forskellig  etnisk  og  kulturel 
baggrund,  men  de  er  fælles  om  at  efterleve  evangeliet. 
Rachel  Tan  ved,  at  det  at  være  en  god  datter  og  søster  er 
en  vigtig  del  af  hendes  efterlevelse  af  evangeliet.  □ 

Ældste  Charles  Didier 

De  Halvfjerds 

Jeg  var  en  22-årig  studerende,  da  jeg  blev  døbt.  Jeg 
var  med  i  en  lille  gruppe,  som  var  samlet  ved  en 
swimmingpool  i  Bruxelles  i  Belgien.  Vi  havde  ikke 
nogen  kirkebygning  dengang.  Der  var  ikke  noget  dåbs- 
bassin,  ikke  nogen  biskop,  kun  to  missionærer  og  en  lille 
skare  grensmedlemmer  til  at  støtte  os.  Jeg  havde  ikke 
noget  familie  med  mig.  Jeg  havde  et  stærkt  vidnesbyrd 
om  Jesus  Kristus,  vores  Frelser  og  Forløser;  om  profeten 
Joseph  Smith;  om  Mormons  Bog  og  om  Kirken,  den 
eneste  sande. 

Der  gik  tre  måneder,  før  jeg  blev  interviewet  og  or- 
dineret til  diakon.  Den  følgende  søndag  morgen  stod  jeg 
foran  nadverbordet  for  at  uddele  symbolerne  på  Jesu 
Kristi  forsoning.  Jeg  kan  endnu  huske  omgivelserne:  en 
spisestue  var  lavet  om  til  et  mødelokale,  hvor  vi  afholdt 
nadvermøde  for  nogle  få  medlemmer.  Det  var  min  første 
mulighed  for  at  ære  min  kaldelse  i  præstedømmet.  Ni 
måneder  senere  blev  jeg  ordineret  til  lærer  og  lærte, 
hvordan  jeg  skulle  undervise  og  våge  over  grenens  få 
medlemmer. 


Der  gik  atter  fire  måneder,  og  så  blev  jeg  ordineret  til 
præst.  Nu  stod  jeg  på  den  anden  side  af  nadverbordet. 
Omgivelserne  var  de  samme,  men  jeg  var  forandret.  Det 
gjorde  indtryk  på  mig,  at  jeg  nu  velsignede  symbolerne 
på  forsoningen  og  lærte  »at  de  må  spise  det  til  minde  om 
din  Søns  legeme  ...  og  altid  erindre  ham  og  holde  hans 
bud  ...  så  hans  Ånd  altid  må  være  hos  dem«  (L&P 
20:77). 

Da  der  var  gået  to  år  efter  min  dåb,  oprandt  tiden,  da 
jeg  skulle  modtage  Det  Melkisedekske  Præstedømme  og 
blive  ordineret  til  ældste.  Missionspræsidenten  lagde 
igen  hænderne  på  mit  hoved.  Den  højere  magt  og  myn- 
dighed til  at  handle  i  Herrens  navn  blev  overdraget. 

Kirken  er  en  guddommelig  institution,  som  ledes  ved 
præstedømmets  myndighed.  Jeg  vidner  om,  at  Jesus 
lever,  at  dette  er  den  eneste  sande  Kirke,  at  Guds  Søns 
præstedømme  findes  her,  og  at  de  profeter,  seere  og 
åbenbarere,  som  præsiderer  over  denne  kirke,  er 
udpeget  til  at  bevare  Jesu  Kristi  rene  lære  og  hans 
præstedømmes  myndighed  til  sit  folks  frelse.  □ 

Vickie  Schillen 


a  familien  Thomsen  samledes  omkring  mid- 
dagsbordet, kunne  Sanne  se,  at  hendes  mor 
var  vred. 

»Jeg  har  en  bekendtgørelse,«  sagde  mor  stille,  da  de 
havde  spist  i  et  stykke  tid. 

Sanne  lagde  gaflen  fra  sig  og  så  hen  på  mor. 
»Jeg  er  nået  til  den  konklusion,«  sagde  mor,  »at  dette 
hus  er  hjemsøgt.« 

»Mener  du  af  et  spøgelse?«  spurgte  Peter  med  store 
øjne. 

Sanne  troede  kun,  at  der  fandtes  spøgelser  i  bøger  og 
på  film. 


»Hvorfor  tror  du,  at  det  spøger?«  spurgte  Kate.  »Jeg 
har  lige  læst  en  artikel  om  et  hus,  som  folk  påstår  er 
hjemsøgt,  men  jeg  tror  ikke  på  ...« 

»Jeg  har  ikke  set  noget  spøgelse,«  afbrød  Tom. 

»Der  kan  ikke  være  andre  forklaringer,«  fortsatte  mor. 
»Der  sker  alt  for  meget,  som  ingen  af  os  kender  til.« 

»Hvad?«  spurgte  Sanne  på  alles  vegne. 

»Tja,  jeg  fandt  våde  håndklæder  på  gulvet,  efter  at  I 
børn  havde  hængt  dem  op.  En  hel  pakke  småkager 
forsvandt  forleden,  skønt  I  kun  tog  to  hver.« 

Sanne  så  Tom  blive  rød  i  hovedet,  mens  han  vred  sig 
på  sin  stol. 


o 

z: 


ØRNESTJERNEN 


»Og  så  er  der  alle  de  snavsede  tallerkener,«  tilføjede 
far.  »Vi  ved  jo,  at  I  børn  altid  vasker  op  efter  jer,  når  I  har 
taget  noget  at  spise.  Men  hver  gang  jeg  kommer  ud  i 
køkkenet,  finder  jeg  snavset  service  over  det  hele.  Det 
må  være  et  meget  sultent  spøgelse.« 

»Det  sniger  sig  også  ind  i  tomme  værelser  og  tænder 
alt  lyset.  Forleden  tændte  det  sågar  for  fjernsynet,  mens 
I  skulle  læse  lektier,«  fortsatte  mor. 

»Er  der  nogen,  der  ved,  hvem  der  har  gjort  det?« 
spurgte  far. 

Der  var  helt  stille  i  stuen. 

»I  så  fald,«  sagde  far,  »må  det  altså  spøge.« 

Sanne  tænkte  meget  på  »spøgelset«  den  aften,  mens 
hun  læste  lektier  og  gjorde  sig  klar  til  at  gå  i  seng. 
Hendes  mor  havde  set  meget  træt  ud  i  aften.  Hvis  det 
familiespøgelse  kunne  opføre  sig  lidt  bedre,  ville  det  hele 
måske  gå  bedre  for  mor  og  resten  af  familien. 

Der  var  ikke  nogen  hjemme,  da  Sanne  kom  hjem  fra 
skole  næste  eftermiddag.  Hun  tog  sin  rygsæk  af,  halede 


nøglen  op  af  lommen  og  lukkede  sig  ind. 

Huset  var  et  stort  rod!  Tallerkenerne  fra  morgen- 
maden stod  stadig  på  bordet.  Der  var  ikke  blevet  ryddet 
op  i  stuen  siden  i  går.  Og  der  lå  håndklæder  over  det 
hele  på  badeværelset.  Mor  havde  tydeligvis  ikke  været 
hjemme,  som  hun  plejede. 

Sanne  fandt  en  seddel  på  køkkenbordet.  »Kære 
børn,«  stod  der,  »bedstemor  har  det  ikke  så  godt.  Jeg 
kører  hende  til  lægen  og  gør  rent  henne  hos  hende 
bagefter.  Peter  skal  hen  til  fru  Petersen  efter  skole.  Vær 
sød  at  hente  ham.  Jeg  kommer  hjem,  inden  Toms 
oprykningsceremoni. « 

Sanne  gik  hen  for  at  hente  Peter.  Da  de  vendte 
tilbage,  var  Tom  og  Kate  lige  kommet  fra  skole. 

»Jeg  håber  ikke,  at  bedstemor  er  meget  syg,«  sagde 
Kate  efter  at  have  læst  sedlen. 

»Heller  ikke  jeg,«  sagde  Tom. 

»Her  er  ret  rodet,  ikke?«  spurgte  Sanne,  mens  de  gik 
gennem  huset  ud  til  køkkenet. 

Tom  lo.  »Det  ser  ud  som  om  familiespøgelset  og  alle 
dets  venner  har  været  her.  Apropos  venner,  så  tror  jeg 
lige,  jeg  smutter  over  til  Jens  og  henter  den  bog,  jeg 
gerne  vil  læse.  Jeg  håber  ikke,  at  mor  har  glemt  de  kager, 
vi  skal  have  med  til  oprykningsceremonien  i  aften.« 

»Vi  kan  ikke  efterlade  det  rod  her  til  mor,«  prote- 
sterede Sanne. 

»Få  spøgelset  til  at  rydde  op,«  foreslog  Peter. 

»Det  er  en  god  idé,«  sagde  Kate. 

»Jeg  er  ikke  noget  spøgelse,«  sagde  Tom.  »Jeg  er  skre- 
det!« 

»Jeg  håber  sandelig  ikke,  at  spøgelset  fortæller  far,  at 
du  gik  uden  at  have  lavet  lektier,«  sagde  Sanne,  da  Tom 
åbnede  hoveddøren. 

»Godt,«  sukkede  han  og  vendte  tilbage  til  køkkenet. 
»Men  lad  os  se  at  få  det  overstået.  Jeg  vil  ikke  spilde 
hele  eftermiddagen  på  at  lege  spøgelse.« 

Sanne  og  Peter  gik  rundt  i  huset  og  ryddede  op.  De 
sikrede  sig,  at  alle  håndklæderne  var  hængt  pænt  på 
plads.  Tom  vaskede  op,  mens  Kate  bagte  rosinkager. 

Da  alt  var  i  orden,  hjalp  Kate  Sanne  med  at  klippe  et 
spøgelse  ud  af  hvidt  karton.  De  lavede  et  navneskilt  til 
det.  Sanne  skrev  FAMILIESPØGELSE  på  et  mærkat, 
klæbede  den  fast  på  spøgelset  og  satte  det  på  køkken- 
bordet ved  siden  af  kagerne. 


Alle  børnene,  selv  Tom,  satte  sig  omkring  køkkenbor- 
det og  lavede  lektier,  mens  de  ventede  på  deres  mor. 
Peter  hentede  en  malebog  og  nogle  farver. 

Det  varede  ikke  længe,  før  hoveddøren  gik  op,  og 
mor  skyndte  sig  ud  i  køkkenet.  Hun  stoppede  brat  op  og 
så  sig  forbavset  omkring.  Så  fik  hun  øje  på  kagerne  ved 
siden  af  spøgelset.  »Jeg  kan  se,  at  spøgelset  har  været 
her,«  sagde  hun.  Hun  gik  hen  til  køkkenbordet  og  tog 
kartonspøgelset.  »Ham  kan  jeg  lide.  Jeg  håber,  at  han  al- 
tid vil  hjemsøge  vores  hus!«  Hun  gik  hen  til  bordet  og 
gav  dem  alle  et  stort  knus. 

Da  Sanne  gik  i  seng  den  aften,  opdagede  hun,  at  der 
lå  noget  under  hovedpuden.  Det  var  et  stykke  choko- 
lade, pakket  ind  i  en  seddel.  Hun  tog  forsigtigt  sedlen  af. 
Der  stod: 

Kære  spøgelse. 

Tak  fordi  du  hjalp  mig  i  dag. 

Jeg  elsker  dig, 

Mor. 

Sanne  lagde  chokoladen  på  sit  bord.  Hun  ville  gemme 
den  til  efter  skoletid  i  morgen.  Det  havde  været  en  lang, 
travl  dag,  og  nu  var  hun  træt.  Men  det  var  en  rar  træt- 
hedsfornemmelse,  tænkte  hun,  mens  hun  faldt  i  søvn.  □ 

NEPHI  MODTAGER  PLADERNE 

»Jeg  vil  gå  og  gøre  det,  som  Herren  har  befalet«  (1  Nephi  3:7). 


ILLUSTRERET  AF  BETH  WHITTAKER 


Læs:  1  Nephi  3;  4:1  -1 3,  20,  26 


Vejledning:  Tag  denne  side  ud  af  Børnestjernen,  farvelæg  figurerne  og  lim  dem  på  tykt  karton.  Klip  så  figurerne 

ud  og  lim  små  stykker  flonel  på  bagsiden.  Læs  de  nævnte  skriftsteder  og  genfortæl  så  historien 

fra  Mormons  Bog,  mens  du  anbringer  figurerne  på  et  stort  stykke  karton,  som  er  beklædt  med  flonel. 

Alternativ:  Figurerne  kan  også  forstørres,  limes  på  karton  og  sættes  fast  på  pinde. 

FÆLLESTID 


KRISTI  ORD 


Karen  Ashton 


»(Kristi)  ord  vil  fortælle  jer  alt,  hvad  I  skal  gøre«  (2 
Nephi  32:3). 

Har  du  nogensinde  tænkte  på,  hvordan  det 
ville  føles,  hvis  Frelseren  så  dig  ind  i  øjnene 
eller  lagde  sine  hænder  på  dit  hoved  og  vel- 
signede dig?  Hvordan  ville  hans  stemme  lyde?  Hvad 
ville  han  sige  til  dig?  Ville  du  gerne  blive  hos  ham  altid? 

Jesus  vil  gerne  have,  at  du  skal  høre  hans  stemme  og 
føle  hans  Ånd.  Han  elsker  dig  og  ønsker,  at  du  skal  føle 
den  kærlighed.  Han  vil  gerne  velsigne  dig.  Han  vil  have, 
at  du  skal  forstå,  hvad  der  vil  gøre  dig  lykkelig  og  gøre 
det  muligt  for  dig  at  leve  med  ham  og  din  himmelske 
Fader  for  evigt. 

Frelserens  ord  står  skrevet  i  skrifterne.  Hans  lær- 
domme findes  der.  Når  du  studerer  skrifterne  for  at  finde 
ud  af,  hvad  du  bør  vide,  og  hvad  du  bør  gøre,  vil  du  høre 
hans  stemme  (se  L&P  18:30,  34-36).  Den  måde,  vi 
»hører«  ham  på,  er  ofte  gennem  en  følelse,  som  fylder  dit 
sind  og  hjerte.  Hvis  du  læser  skrifterne  i  tro  og  med  et 
ønske  om  at  forstå  dem,  gør  du  mere  end  bare  at  læse 

o 

nogle  ord.  Du  lukker  Herrens  And  ind  i  dit  hjerte  og  dit 
sind  (se  L&P  8:2)  Du  vil  føle  Frelserens  kærlighed.  Hans 
ord  vil  velsigne  dig.  Skrifterne  vil  fortælle  dig  alt,  hvad 
du  skal  gøre.  Ved  at  studere  dem  kommer  du  Frelseren 
nærmere. 

Instruktioner 

Farvelæg  billedet  af  »Søren  Skriftstudie«  og  de  små 
figurer  på  modstående  side.  Klip  forsigtigt  de  fire  dele  ud 
langs  de  optrukne  sorte  linjer,  samt  de  to  ruder  over  Sø- 
rens skulder.  Fold  langs  med  de  stiplede  linjer.  Derefter 
fastgør  du  den  ydre  kant  bag  Søren  med  lim  eller  tape,  så 
der  opstår  et  ovalt  rør.  Lim  billedstrimlerne  sammen  til 
én  lang  strimmel.  Stik  strimlen  ind  i  røret.  Der  vil  så  vise 
sig  en  vanskelig  situation  i  ruden  over  Sørens  skulder,  og 


et  nyttigt  skriftsted  vil  dukke  op  i  skriftstedsruden.  Slå 
skriftstedet  op  og  se,  hvordan  det  kan  hjælpe  Sam  med 
at  løse  den  vanskelige  situation,  han  står  over  for. 

Forslag  til  fællestid 

1 .  Lav  et  sæt  kort  med  navne  på  profeter  fra  skrifterne  i 
farvet  karton  og  et  sæt  kort  med  beskrivelser  af  noget, 
som  hver  profet  har  gjort,  på  kort  i  en  anden  farve.  Bland 
kortene  og  læg  dem  med  bagsiden  opad  på  gulvet.  Lad 
børnene  prøve  at  finde  den  profet,  som  hører  til  beskri- 
velsen, ved  at  vende  to  kort  ad  gangen  —  et  af  hver  farve. 

2.  Bed  to  eller  tre  voksne  medlemmer  om  at  fortælle,  hvor- 
dan bøn  har  hjulpet  dem  til  at  forstå  skrifterne.  Lad 
derefter  børnene  synge  »Jeg  søger  til  Herren«  (se  side  13). 

3.  Lav  seks  ordstrimler:  »Gamle  Testamente«,  »Nye 
Testamente«,  »Mormons  Bog«,  »Lære  og  Pagter«,  »Den 
Kostelige  Perle«  og  »Levende  Profeter«.  Anbring  et  billede 
af  Frelseren  midt  på  en  væg  eller  tavle.  Anbring  ord- 
strimlen  »Gamle  Testamente«  til  venstre  for  Frelserens 
billede.  Forklar  at  alle  beretningerne  i  Det  Gamle 
Testamente  fandt  sted,  før  Frelseren  blev  født.  Anbring 
ordstrimlen  »Nye  Testamente«  under  Frelserens  billede. 
Forklar  at  det  beretter  om  Jesu  liv  på  jorden  og  om  tiden 
lige  efter  hans  død.  Anbring  »Mormons  Bog«  over  billedet 
af  Frelseren  og  forklar,  at  den  dækker  en  periode  fra  før 
Frelserens  fødsel  og  fortsætter  efter  hans  død.  Anbring 
»Lære  og  Pagter«  til  højre  for  billedet  af  Frelseren  og  for- 
klar, at  dette  skrift  blev  givet  gennem  inspiration  til  pro- 
feten Joseph  Smith  og  andre  sidste  dages  hellige  profeter. 
Anbring  »Den  Kostelige  Perle«  over  billedet  af  Frelseren 
og  forklar,  at  den  indeholder  beretninger  om  profeter  fra 
tiden  før,  under  og  efter  Frelserens  jordiske  liv.  Anbring 
»Levende  profeter«  og  et  billede  af  præsident  Gordon  B. 
Hinckley  yderst  til  højre.  Forklar,  at  vi  har  en  levende  pro- 
fet i  dag,  som  fortæller  os,  hvad  Jesus  vil  have,  at  vi  skal 
gøre.  □ 

»(Kristi)  ord  vil  fortælle  jer  alt, 
hvad  i  skal  gøre« 

(2  Nephi  32:3). 

Du  har  lånt  et 
spil  af  en  ven 
for  lang  tid 
siden,  og  du 
har  endnu 
ikke  afleveret 
det  tilbage. 


Mosiah  4:28 


Din  bror 
fortæller  dig, 
at  han  har 
taget  nogle 
penge  fra  din 
skuffe,  og  at 
han  er  meget 
ked  af  det. 


3  Nephi  13:14 


Du  har  to 
stykker  slik 
tilbage,  og 
du  ser  en, 
som  ikke  har 
noget  slik. 


2  Kor  9:7 


Dine  forældre 
vil  ikke  lade 
dig  se  et  tv- 
program,  som 
du  gerne  vil 
se. 


Kol  3:20 


Du  vil  gerne 
bære  dit 
vidnesbyrd, 
men  du  er 
bange. 


2  Tim  1:7-8 


Du  vil  gerne 
vide,  om 
Mormons  Bog 
er  sand. 

Moroni  10:4-5 

BARE  FOR  SJOV 


GENNEM 
KVADRATERNE 

Colleen  Fahy 

Kan  du  finde  vej  fra  start  til  slut  i 
denne  labyrint  af  kvadrater? 

MAD  FRA  DET 
GAMLE  TESTAMENTE 

Marianne  Frost  Bates 

Sæt  maden  fra  Det  Gamle  Testamente  sammen  med 
den  rigtige  beskrivelse. 

1.  En  kraftig  suppe,  som  Jakob  lavede,  og  som  Esau 


solgte  sin  fødselsret  for. 

2.  Mad  sendt  ned  fra  himlen  til  at  bespise  israelit- 
terne i  ørkenen. 

3.  Havebrøndkarse,  ræddike,  endivie,  peberrod  og 

brød  bagt  uden  gær  -  spist  til  lammesteg  af  israelitterne 
under  påskemåltidet. 


4-  Det,  Ruth  samlede  på  Boaz'  marker. 

5.  Det,  som  Moses'  spejdere  bragte  med  tilbage  fra 

Kana'ans  land. 

6.  Ingredienserne  til  de  kager,  som  på  mirakuløs  vis 

blev  bagt  til  Elias  under  hungersnøden. 

7.  Den  føde,  som  fandtes  i  det  land,  hvor 

israelitterne  slog  sig  ned  efter  40  års  ørken- 
vandring. 

8.  Usyrede  kager,  som  blev  anbragt  i  tabernaklet,  og 

som  kun  måtte  spises  af  præsterne. 


a.  Hvede,  byg,  vindruer,  figner,  granatæbler,  oliven  og  hon- 
ning (se  5  Mos  8:8). 

b.  Mel  og  olie  (se  1  Kong  17:1,  7-16). 

c.  Vindruer,  granatæbler  og  figner  (se  4  Mos  13:1 7-23) . 

d.  Skuebrød  (se  1  Sam  21:6). 

e.  Byg  (se  Ruth  2:2,  17). 

f.  Linser  (se  1  Mos  25:29-34). 

g.  Bitre  urter  og  usyret  brød  (se  2  Mos  12:3,  8, 
11). 

h.   Manna  (se  2  Mos  16:3-4,  14-15,  31). 

Tekst  og  musik:  Joanne  Bushman  Doxey,  f.  1932.  ©  1984  SDH 

Denne  sang  må  kopieres  lejlighedsvis  til  ikke-kommercielt  brug  i  hjem  og  kirke. 

Kelli  Einfeldt,  1 1  år  (med  hjælp  fra  hendes  forældre  og  en  god  ven) 

ILLUSTRERET  AF  BRAD  TEARE 


Hvert  år  i  juni  tager  mine  forældre  op  og  sejler 
på  Snake  River  nær  Jackson  Hole  i  Wyoming. 
I  1991  lod  min  far  mig  sejle  med  for  første 
gang.  Jeg  havde  længe  set  frem  til  at  kunne  komme  med. 
Jeg  var  meget  spændt,  mens  jeg  iførte  mig  først  bade- 
dragt og  så  våddragt.  Jeg  tog  min  redningsvest  på  og 
kravlede  op  i  gummiflåden  sammen  med  mor,  far  og 
de  andre  voksne,  som  var  med. 


Floden  var  mudret  og  fuld  af  smeltevand  fra  bjergene, 
fordi  det  var  forår.  Vandet  havde  farve  som  varm  choko- 
lade. Jeg  sad  foran  på  flåden  med  benene  godt  inde  un- 
der toften  (roerens  sæde)  og  holdt  godt  fast  i  et  reb.  Jeg 
lo  og  råbte,  mens  vi  hoppede  gennem 
strømhvirvlerne.  Vandet  var  meget 
koldt,  så  jeg  dukkede  mig,  når 
store  bølger  skyllede  ind  over  mig. 


De  voksne  måtte  padle  gennem  strømhvirvlerne  for  at 
holde  båden  på  ret  køl.  Men  på  de  roligere  strækninger 
kunne  vi  snakke  og  le. 

Min  far  troede,  at  vi  allerede  var  kommet  igennem 
den  farlige  strømhvirvel,  som  kaldes  Three  Ordeal.  Han 
bryder  sig  ikke  om  at  sejle  igennem  den,  fordi  det  er  en 
hydraulisk  bølge,  hvilket  vil  sige,  at  den  minder  om  en 
stor  vaskemaskine  med  én  stor  bølge.  Han  siger,  at  det  er 
lige  som  at  sejle  hen  over  en  overfaldsdæmning  og  så 
blive  fanget  i  den  store  bølge  forneden. 

De  voksne  snakkede  på  en  af  de  rolige  strækninger, 
og  flåden  flød  sidelæns.  Min  far  kiggede  op  og  opdagede, 
at  vi  havde  kurs  lige  mod  Three  Ordeal.  han  nåede  lige 
at  rette  båden  op.  De  voksne  padlede  så  kraftigt  de 
kunne,  for  at  vi  kunne  få  fart  nok  til  at  komme  over  bøl- 
gen. 

Jeg  dukkede  hovedet,  da  vi  ramte  den  første  store 
bølge,  og  da  jeg  kiggede  op,  så  jeg  onkel  Jerry  blive 
kastet  ud  af  flåden.  Jeg  klyngede  mig  til  rebet  og  kiggede 
mig  omkring.  Der  var  ikke  andre  i  flåden  end  mig! 
Bølgen  havde  slået  alle  de  voksne  ud  i  den  buldrende 
flod.  Jeg  fik  senere  at  vide,  at  kollisionen  havde  fået  flå- 
den til  at  bukke  sig  helt  sammen,  så  bagenden  næsten 
rørte  forenden. 

Mens  de  voksne  blev  skyllet  ned  ad  floden,  havde 
bølgen  fanget  flåden  og  mig  midt  ude  i  floden.  Flåden 
vendte  og  drejede  sig  og  hoppede  op  og  ned  som  en 
vippe.  Jeg  var  meget  bange,  men  jeg  klyngede  mig  til  re- 


bet og  satte  fødderne  i  spænd  under  toften.  Jeg  kiggede 
efter  min  mor  og  far.  Hvor  var  de?  Skulle  jeg  springe  ud  i 
floden  til  de  andre?  Hvad  skulle  jeg  gøre? 

Så  fornemmede  jeg  noget  i  mit  hjerte,  som  sagde: 
»Bliv  i  flåden.«  Straks  følte  jeg  mig  rolig  i  stedet  for 
bange.  Jeg  følte,  at  jeg  fik  hjælp  og  beskyttelse.  Jeg 
troede  på,  at  det  var  Helligånden.  Jeg  fulgte  tilskyn- 
delsen og  blev  i  flåden.  Snart  rev  den  sig  løs  af  den 
brølende  bølge  og  begyndte  at  drive  ned  ad  floden.  Åh, 
hvor  føltes  det  dejligt  at  være  tryg  og  beskyttet  af 
Helligånden! 

Da  bølgerne  ikke  længere  buldrede  omkring  mig,  fik 
jeg  øje  på  min  tante  og  onkel  inde  på  bredden.  Igen 
spekulerede  jeg  på,  om  jeg  skulle  springe  i  floden  og 
svømme  ind  til  bredden.  Igen  fik  jeg  en  stærk  tilskyn- 
delse til  at  blive  i  flåden.  Jeg  forholdt  mig  i  ro,  og  flåden 
drev  selv  ind  til  bredden.  Jeg  greb  fat  i  nogle  grene  og 
holdt  fast,  indtil  en  ven  kom  og  fik  bundet  flåden  til  en 
busk.  Mine  forældre  og  alle  de  andre  voksne  var  i 
sikkerhed. 

Jeg  lærte  meget  af  den  oplevelse.  Så  snart  de  voksne 
var  nået  ind  til  bredden,  bad  de  vor  himmelske  Fader 
om  at  beskytte  mig.  To  gange  havde  jeg  følt  Hellig- 
åndens tilskyndelse.  To  gange  havde  jeg  fulgt  denne 
tilskyndelse  og  var  blevet  beskyttet  mod  fare.  Jeg  fandt 
ud  af,  at  flåden  måske  ikke  bare  var  drevet  ind  til  bred- 
den afsig  selv.  Jeg  lærte,  at  vor  himmelske  Fader  kan 
udrette  det,  som  mennesker  ikke  kan.  Han  kan  alt.  □ 


NOTER  TIL  »TILTRUKKET  AF  SIT  EGET  KØN«  AF  ÆLDSTE  DALLIN  H.  OAKS 
(Se  artiklen  side  14). 

TILBAGE 


Wade  J.  Hatch 

ILLUSTRERET  AF  DAVID  LINN 

^^  Engang  under  en  soloflyvning 
over  bjergterræn  blev  mit  fly  pludselig 
omsluttet  af  en  tæt  sky.  Jeg  kunne  knap  se  vinge- 
spidsen gennem  højre  vindue.  Under  mig  var  markerne, 
de  små  bitte  huse  og  de  lange  vejbånd,  der  snoede  sig 
gennem  den  grønne  dal,  forsvundet.  En  Cessna  150  har 
ingen  radar,  og  da  alle  de  kendte  landemærker  var  væk, 
blev  jeg  grebet  af  panik.  Var  jeg  for  langt  nede?  Hvor  tæt 
på  var  bjergene?  Manglende  orientering  kunne  få  kata- 
strofale følger. 

Netop  da  kom  jeg  i  tanker  om  min  flyveinstruktørs 
ord:  »Vend  tilbage  til  det  sidste  solskin,  du  så.«  Jeg  tog 

en  dyb  indånding  og  gelejdede 
flyet  ind  i  en  180  graders 
vending.  Skyerne  begyndte 
at  tynde  ud  og  solskinnet  vendte 
tilbage.  Under  mig  så  jeg  en  lille  bitte  traktor, 
der  forvandlede  en  mark  fra  gul  til  brun.  Ingen  hørte 
mine  glædesråb. 

I  vores  fortravlede  hjemmeliv  kan  vi  også  have  brug 
for  at  vende  tilbage  til  solskinnet.  En  aften,  hvor  jeg  var 
ved  at  slukke  lyset  i  huset,  inden  jeg  gik  i  seng,  hørte  jeg 
latter  fra  vores  teenagedøtres  værelse.  Da  jeg  gik  der- 
ind, opdagede  jeg,  hvad  det  var,  de  morede  sig  over. 
Deres  mor  havde  givet  dem  lov  til  at  læse  sin  gamle  dag- 
bog, og  de  var  nu  ved  at  læse  de  sider,  der  beskrev  hen- 
des femtende  år.  De  havde  mange  spørgsmål  til  mig: 
»Hvad  tænkte  du,  da  du  og  mor  først  traf  hinanden?« 
»Hvorfor  skrev  mor  sådan?« 

Hun  havde  skrevet  om,  hvordan  hun  oppe  fra  sit  vin- 
due så  mig  ride  forbi  på  min  hest,  og  om  at  hun  havde 
set  mig  i  Kirken.  Hun  havde  gemt  den  mønt,  hun  havde 
vundet  fra  mig,  da  vi  unger  havde  spillet  klink.  Sammen 
med  mine  døtre  mindedes  jeg  nu,  hvordan  jeg  havde 
truffet  og  gjort  kur  til  den  pige,  som  senere  blev  min 
kone.  Jeg  kunne  se  hende  stå  under  de  store  gule  træer 
foran  hendes  hus  -  i  cowboybukser  med  bare  tæer  og  et 
drilsk  smil.  Jeg  mindedes,  hvordan  jeg  havde  hoppet  og 


skreget,  da  den  tudse,  som  hun  havde  proppet  ned  ad 
nakken  på  mig,  begyndte  at  bevæge  sig. 

Følelserne  vældede  op  fra  den  alt  for  tillukkede  skat- 
kiste. Jeg  forelskede  mig  på  ny  i  min  kone,  mens  jeg 
beskrev  for  pigerne,  hvordan  hun  så  ud  med  måneskin- 
net glimtende  i  snefnuggene  i  hendes  hår  den  aften,  da 
nogle  stykker  af  os  kælkede.  Jeg  mærkede  slet  ikke  kul- 
den i  mine  fingre,  mens  jeg  hjalp  hende  op  ad  bakken. 

Ligesom  et  fly  kan  rende  ind  i  dårligt  vejr,  kan  vores 
ægteskab  af  og  til  løbe  ind  i  kraftig  modvind  eller 
komme  ind  i  skydække.  Så  er  det,  at  vi  kan  vende  180 
grader  rundt.  Vi  kan  genopleve  de  vidunderlige  stunder. 

En  af  de  bedste  måder  at  gøre  det  på,  er  at  finde  et 
roligt  sted  og  sætte  sig  til  at  skrive.  Vi  kan  skrive  om  den 
første  gang,  vi  så  vores  ægtefælle,  hvad  vi  følte,  da  vi 
besluttede  at  gifte  os,  vores  sjoveste  oplevelse  sammen 
eller  hvad  vi  følte,  da  vi  fik  vores  første  barn.  Mens  vi 
skriver,  vil  vores  hjerte  blødgøres.  En  strøm  af  minder  vil 
vælde  op,  og  stærke  følelser  vil  få  nyt  liv. 

Det  gør  ikke  noget,  at  vi  ikke  er  de  store  forfattere. 
Selv  en  enkelt  linje  kan  være  nøglen  til  en  skatkiste  af 
minder.  Ligesom  vi  regelmæssigt  sætter  penge  til  side  på 
vores  opsparing,  bør  vi  også  gemme  på  solskinsdage. 
Tiden  vil  komme,  da  vi  får  brug  for  at  trække  på  dem. 

Den  aften,  hvor  mine  døtre  og  jeg  læste  min  kones 
lille  dagbog,  hævede  vi  lidt  på  vores  solskinskonto  og 
fyldte  vores  kærlighedslagre.  Pigerne  vidste,  at  deres  for- 
ældre havde  været  unge  engang.  De  vidste,  at  jeg  el- 
skede deres  mor.  Og  jeg  tror,  at  det  fik  dem  til  at  føle  sig 
trygge.  Jeg  kyssede  dem  godnat  og  gik  op  til  deres 
sovende  mor.  Jeg  vækkede  hende  blidt  og  fortalte 
hende,  hvor  smuk  hun  var  -  og  hvor  smuk  hun  er.  Jeg 
fortalte  hende,  hvor  højt  jeg  elsker  hende,  og  hvor 
meget  jeg  værdsætter  vores  mange  år  sammen. 

Min  kone  lo  og  følte  mig  på  panden.  »Har  du 
drømt?« 

»Ja,  på  en  måde,«  svarede  jeg.  »Jeg  har  mærket  sol- 
skinnet.« □ 


Bror  Andelin 


og  vippen 


Robert  Shawgo 

ILLUSTRERET  AF  SCOTT  GREER 

Det  var  bare  et  gammelt  brædt,  som  Kristen  og  jeg 
havde  fundet.  Det  var  nok  omkring  tre  meter  langt  og 
lige  bredt  nok  til,  at  man  kunne  sidde  på  det.  Ørken- 
solen  havde  allerede  fået  træet  til  at  blive  gråt.  Men 
selvom  det  var  falmet,  var  det  perfekt  til  vores  legeplads. 
Faktisk  var  det,  udover  en  masse  sand  og  nogle  legetøjs- 
biler, det  eneste  vi  havde  på  legepladsen.  Vi  lagde  det 
henover  en  stor  sten,  som  lå  ude  i  baghaven,  så  det  blev 
til  en  vippe,  næsten  ligesom  den,  der  stod  i  parken  ved 
bedstemors  hus.  Vores  vippe  kunne  selvfølgelig  ikke  nå 
lige  så  højt  op,  som  vippen  i  parken.  Men  det  var  vores. 

En  dag,  mens  vi  vippede,  kom  nogle  mænd  på  besøg. 
Jeg  vidste  ikke,  hvad  de  ville,  men  de  talte  med  mor 
inde  i  køkkenet  et  stykke  tid.  Kristen,  som  var  et  år 
ældre  end  mig,  sagde,  at  de  kom  fra 
Kirken  -  den  nye,  som  vi 
var  begyndt  at 

komme  i. 
En  af  dem  var  ung,  og 
den  anden  havde  hvidt  hår  og 
hvidt  skæg.  Han  var  den  ældste  mand,  jeg  no- 
gensinde havde  set.  Da  de  skulle  gå,  kom  den  gamle 
mand  hen  til  os  og  kiggede,  mens  vi  vippede. 

»Det  er  et  flot  brædt,  I  har  der,«  sagde  han.  »Har  I 
noget  imod,  at  jeg  lige  låner  det  med?  Jeg  kunne  godt 
bruge  sådan  et  brædt.« 

Vi  kiggede  begge  to  hen  på  mor,  som  stod  ved 
køkkendøren.  Hun  sagde,  at  vi  skulle  give  man- 
den brædtet.  Så  Kristen  og  jeg  hoppede  af  vip- 
pen, og  manden  lagde  brædtet  op  på  ladet  af 
sin  bil.  Han  og  den  mand,  der  var  sammen 
med  ham,   sagde   farvel  og  kørte  deres 
vej. 

»Hvad  lavede  de  mænd  her,  mor?« 
mukkede  jeg. 

»De    er    vores    hjemmelærere. 

Den  kirke,  vi  besøgte  i  søndags, 

har    sendt    dem    herhen   for 

at    se,    om    vi    havde    det 

godt.« 


\) 


f 


»Jeg  har  det  udmærket,  men  jeg  havde  det  endnu 
bedre,  da  jeg  havde  min  vippe.« 

Mor  strøg  mig  over  håret.  »Det  ved  jeg  godt,  lille 
skat.  Vi  skal  snart  spise.  Gå  nu  ind  og  vask  hænder.« 

De  fleste  børn  ville  nok  have  skabt  sig,  hvis  nogen  tog 
deres  yndlingslegetøj,  men  vi  vidste,  at  vi  skulle  gøre 
det,  som  mor  sagde. 

Den  aften  fortalte  mor  os,  at  den  gamle  mand  var 
bror  Andelin.  Min  fireårige  mund  havde  svært  ved  at 
udtale  hans  navn  rigtigt.  Mor  sagde,  at  bror  Andelin 
boede  i  den  anden  ende  af  byen,  men  at  han  ville  besøge 
os  igen. 

Et  par  dage  senere  stod  jeg  ude  på  verandaen,  da  bror 
Andelins  gamle  lastbil  kom  skramlende  op  ad  ind- 
kørslen. 

»Davs,  Bobby.  Vil  du  se,  hvad  jeg  har  lavet  af  det 
brædt,  I  gav  mig?«  sagde  han,  da  han  steg  ud  af  bilen. 

Jeg  løb  efter  ham  om  til  ladet.  Han  halede  brædtet 
frem.  Men  nu  var  det  malet  grønt  og  havde  et  sæde  og 

håndtag  i  hver  ende.  På  hver  side  af  brædtets  midte  sad 
der  nogle  stålringe.  Oppe  på  ladet  stod  der  også  en  pyra- 
mideformet kasse,  der  var  malet  i  samme  farve  som 
brædtet. 

»Er  din  søster  her?«  spurgte  bror  Andelin.  »Løb  ind 
og  hent  hende,  mens  jeg  stiller  det  her  op  i  haven.« 

Jeg  løb  ind  i  køkkenet  og  ned  ad  gangen.  »Kristen,« 
råbte  jeg  og  hev  efter  vejret.  »Bror  Andelin  er  kommet 
med  vores  brædt.  Men  han,  han  ...  kom  og  se.« 

Mor  fulgte  efter,  da  Kristen  og  jeg  løb  udenfor.  Bror 
Andelin  havde  sat  brædtet  fast  oven  på  kassen. 

»Det  er  en  rigtig  vippe,«  hviskede  Kristen  til  mig.  »Er 
den  til  os/« 

»Det  ved  jeg  ikke.  Spørg  ham.« 

»Spørg  du  ham.« 

»Bror  Andelin,«  sagde  jeg  og  trådte  nærmere,  »er  den 
til  os?  Må  vi  beholde  den?« 

»Det  er  jeres  brædt,  ikke?«  sagde  han.  »Og  hvad  skal 
jeg  med  en  vippe?  Alle  mine  børn  er  blevet  voksne.« 

Kristen  og  jeg  kravlede  op  på  vores  nye  vippe.  Den 
var  slet  ikke  som  før.  Når  vi  vippede  op,  kom  vi  højt  op 


i  luften.  Bror  Andelin  lo,  mens  vi  legede.  Hans  tæn- 
der smilede  frem  bag  hans  hvide  skæg. 

Fra  den  dag  legede  Kristen  og  jeg  ikke  bare  videre, 
når  bror  Andelin  kom  på  besøg.  Vi  gik  ind  og  lyttede  til 
hans  beretninger  om  sin  opvækst  i  Utah,  om  hans  pio- 
nerbedstefar og  om  den  nye  kirke,  vi  kom  i. 

Årene  gik.  Bror  Andelin  døde.  Men  så  en  kold  de- 
cembermorgen troppede  vores  præstekvorum  op  uden 
for  et  lille  hus,  som  lå  i  udkanten  af  wardets  område. 
Der  stod  Andelin  på  postkassen.  Oppe  ved  døren  stod  en 
lille  dame  med  tyndt  hvidt  hår  og  et  varmt  smil  og  støt- 
tede sig  til  en  stok. 

Vores  vejleder  præsenterede  os  for  søster  Andelin,  da 
vi  bar  det  lille  juletræ  ind,  som  vi  havde  med  til  hende. 
Hun  sørgede  for  at  lære  vores  navne  at  kende,  mens 
hun  talte  med  os.  Søster  Andelin  havde  ikke  kunnet 
komme  i  kirke  i  mange  år.  Men  selvom  hun  ikke  gen- 
kendte ret  mange  af  os,  så  kendte  hun  vores  familier. 

»Hvordan  har  din  mor  det?«  spurgte  hun. 

Jeg  gav  det  sædvanlige  svar.  »Fint.« 

»Min  mand  var  jeres  hjemmelærer,  lige  da  I  blev 
medlemmer  af  Kirken.  Kan  du  huske  det?« 

Da  jeg  havde  sagt,  at  det  gjorde  jeg,  mindede  jeg 
hende  om  brædtet  og  vippen.  Hun  slog  hænderne  sam- 
men og  smilede  til  mig,  som  om  hun  kunne  se  det  hele 
for  sit  indre  øje.  »Han  gjorde  altid  alt  mulig  godt  for 
andre.  Og  se  nu  bare  på  dig,«  sagde  hun,  mens  hun  tog 
min  hånd.  »Nu  giver  du  det  gode  videre,  sådan  som  du 
har  lært.  det  er  på  den  måde,  jeg  klarer  mig  nu.  Alt  den 
kærlighed,  min  mand  har  vist  til  folk  i  wardet,  strømmer 
tilbage  til  mig  nu.« 

Jeg  blev  klar  over,  at  bror  Andelin  havde  taget  sig  af 
enkerne  og  de  faderløse,  sådan  som  Herren  har  befalet. 
Men  udover  det  havde  bror  Andelin  spredt  en  gavmild- 
hedens ånd,  som  havde  overlevet  både  ham  og  den  gam- 
le vippe. 

Siden  bror  Andelins  første  besøg,  har  jeg  lært  meget 
mere  om  Kirken,  mens  jeg  fik  et  vidnesbyrd  om  evan- 
geliet. Det  vidnesbyrd  begyndte,  da  en  hvidhåret  mand 
tog  et  gammelt  brædt  og  lavede  en  vippe.  □ 

»Hvad  slags  mænd  burde  I  da 
være?  Sandelig  siger  jeg  jer:  Som 
jeg  er«  (3  Nephi  27:27). 

Frelseren  belærte  os  om,  at  de 
to  største  bud  er,  at  elske  Gud 
og  at  »elske  din  næste  som  dig 
selv«  for  »på  de  to  bud  hviler  hele 
loven  og  profeterne«  (Matt  22:37- 
40) .  Apostlen  Paulus  bemærkede,  at 
ethvert  bud  »sammenfattes  i  dette 
bud:  'Du  skal  elske  din  næste  som 
dig  selv.' 

Kærligheden  gør  ikke  næsten  no- 
get ondt.  Kærlighed  er  altså  lovens 
fylde«  (Rom  13:9-10). 

Frelseren  viste  vejen  til  kærlighe- 
den. Han  anerkendte  fuldt  ud  vor 
himmelske  Faders  plan  og  førte  den 
ud  i  livet  i  lydighed  og  opofrelse  (se 
Moses  4:2;  L&P  19:16-19).  Kær- 
ligheden var  hans  konstante  motiva- 
tion. Under  sin  jordiske  tilværelse 
helbredte  han  de  syge  og  underviste 
dem,  der  var  åndeligt  udsultede  (se 
Matt  8:14-20;  9:35-38).  Han  el- 
skede dem,  som  ingen  elskede  (se 
Joh  8:1-11)  og  velsignede  andre 
uden  hensyn  til  status  eller  titel  (se 
Joh  4:46-53;  Luk  17:11-19).  Lige  fra 
sin  fødsel  i  den  ydmyge  stald  til  sin 
ensomme  lidelse  i  Getsemane  og  på 
Golgata  levede  han  det  kærlige  liv, 
han  belærte  om. 

Århundreder  senere  viste  han  sig 
sammen  med  vor  himmelske  Fader 
for  Joseph  Smith  og  genoprettede 
sin  kirke.  Han  leder  kærligt  sin 


kirke  i  dag  og  fører  dem,  der  følger 
ham,  til  »alt  det,  som  min  Fader 
har«  (L&P  84:38).  Gennem  vores 
tro  på  ham,  kan  vi  lære  at  elske,  som 
han  elskede  og  derved  opfylde  loven 
i  vort  eget  liv. 

NÅR  VI  LÆRER  AT  ELSKE, 

BLIVER  VI  MERE  SOM 

JESUS  KRISTUS 

Ved  at  elske  dem  omkring  os,  bliver 
vi  mere  ligesom  Frelseren.  Vi  kan 
give  af  vores  hjerte,  sådan  som  vi 
har  lovet  i  vores  pagt  med  ham.  Vi 
skal  »sørge  med  dem,  som  sørger  og 
trøste  dem,  der  har  trøst  behov« 
(Mosiahl8:9). 

For  nylig  blev  der  udvist 
Kristuslignende  kærlighed  i  en  gren 
i  Houston  i  Texas.  En  kvinde,  hvis 
mand  døde,   kunne  ikke  holde  op 


med  at  græde.  Ingen  kunne  berolige 
hende.  Så  tog  en  veninde  hen  til 
hende  for  at  børste  hendes  hår  og 
udøse  kærlighed  over  hende.  Som 
følge  af  denne  enkle  barmhjertig- 
hedsgerning holdt  søsterens  ukon- 
trollable gråd  op,  og  hun  lod  sig 
trøste.  Hun  fik  samling  på  sig  selv  og 
kunne  tale  med  de  søstre,  der  kom 
for  at  gøre  rent  eller  lave  mad  til 
hende.  Hun  fandt  fred  i  sin  venindes 
kærlige  berøring  -  og  i  den  ro,  som 
fulgte,  følte  hun  taknemlighed  for  de 
andre  søstres  kærlige  omsorg. 

KRISTI  RENE  KÆRLIGHED  ER 
EN  GAVE  FRA  FADEREN 

Efterhånden  som  vores  kærlighed 
øges,  øges  også  vores  evne  til  at 
elske,  hvilket  er  en  gave  fra  Gud. 
Mormon  gav  følgende  råd:  »Bed  til 
Faderen  af  jeres  ganske  hjerte,  at  I 
må  være  fyldt  med  denne  kærlighed, 
som  han  har  skænket  alle  dem,  som 
er  hans  Søns,  Jesu  Kristi  sande  efter- 
følgere ...  at  når  han  kommer,  vi  da 
må  være  ham  lig«  (Moroni  7:48; 
fremhævelse  tilføjet). 

Hvis  vi  har  tro  til  at  følge  Her- 
rens eksempel,  vil  vor  himmelske 
Fader  give  os  større  evne  til  at  el- 
ske mere  fuldkomment  og  rent,  at 
blive  mere  som  Frelseren. 
•    Hvordan  kan  du  vide,  hvordan 
du  bedst  kan  hjælpe  nogen? 
•      Hvordan  har  du  følt  Frelserens 
kærlighed  i  dit  liv?  □ 

Se  ind  i  en  andens  hjerte,  så  vil  du  se 
vedkommende  meget  tydeligere  -  også 
selv  om  du  er  blind. 


Når  mine  venner  har  set  frygtelige  hændelser  i 
TV- nyhederne,  siger  de  nu  og  da  til  mig:  »Du 
skal  være  glad  for,  at  du  ikke  kan  se!«  Bagefter 
skynder  de  sig  at  undskylde,  fordi  de  er  bange  for,  at  de 
har  såret  mig.  Men  sommetider  har  de  ret.  Til  tider  er 
der  fordele  ved  at  være  blind. 

En  virkelig  fordel  er,  at  jeg  aldrig  kan  dømme  et  men- 
neske på  udseendet.  Skrifterne  fortæller  os  meget  klart, 
at  skønt  en  persons  udseende,  højde  og  fremtoning  har 
betydning  for  mennesker,  så  betyder  det  intet  for  Gud: 
»Mennesker  ser  på  det,  de  har  for  deres  øjne,  men 
Herren  ser  på  hjertet«  (1  Sam  16:7). 

Jeg  gjorde  mig  tit  skyldig  i  at  dømme  folk  på  udseen- 
det, dengang  jeg  kunne  se,  inden  sukkersygen  tog  mit 
syn. 

Jeg  mindes  især  min  sanglærerinde  fra  skolen.  Hun 
var  så  kedelig,  som  noget  menneske  kan  være,  og  så  gik 
hun  i  gråbrunt  tøj.  Selv  når  hun  dirigerede  koret, 
virkede  hun  som  et  genert,  forsagt  menneske,  der  havde 
nogenlunde  lige  så  meget  personlig  udstråling  som  en  os- 
tekiks. Jeg  skammer  mig  over  at  indrømme,  at  vi  piger 


kom  med  mange  ubehøvlede  bemærkninger  og  onde 
vitser  om  hende  bag  hendes  ryg. 

En  dag  syntes  nogle  af  mine  veninder,  at  det  kunne 
være  sjovt  at  lægge  et  anonymt  brev  på  hendes  kateder. 
Vi  skulle  skrive,  hvad  vi  egentlig  mente  om  hende.  Jeg 
blev  valgt  til  at  gøre  det  beskidte  arbejde.  Men  da  jeg  gik 
ind  i  det  tomme  klasselokale  for  at  lægge  brevet,  kunne 
jeg  ikke  få  mig  selv  til  det.  I  stedet  blev  jeg  overvældet  af 
noget,  som  jeg  i  dag  mener  må  have  været  Ånden,  og  jeg 
skrev  hurtigt  en  seddel,  hvor  jeg  takkede  hende  for  hen- 
des ledelse  af  koret  og  fortalte,  at  jeg  nød  at  synge  med. 

Netop  som  jeg  lagde  sedlen  på  katederet,  trådte  hun 
ind  af  døren.  Jeg  stod  helt  stiv  som  en  pind,  mens  hun 
gik  hen  til  katederet,  tog  sedlen  og  læste  den.  Jeg  blev 
forbavset  over  at  se,  hvordan  tårerne  vældede  op  i 
øjnene  på  hende  og  løb  ned  ad  hendes  kinder.  Hun 
knugede  brevet  ind  til  sit  bryst  og  sagde  blidt:  »Tak.« 

Da  jeg  i  det  øjeblik  så  hende  ind  i  øjnene,  tror  jeg,  at 
det  var  første  gang,  at  jeg  så  hende  tydeligt.  Jeg  følte,  at 
jeg  så  lige  ind  i  hendes  sjæl  og  fornemmede  hendes  en- 
somhed, hendes  smerte  og  hendes  milde  godhed.  I  det 
øjeblik  elskede  jeg  hende  med  en  kærlighed,  som  var 
stærkere  end  noget,  jeg  nogensinde  havde  følt  for  mine 
yndlingslærere.  Herren  havde  ladet  mig  se  hendes 
hjerte,  som  han  ser  det.  □ 

Søstre  i  Ungarn: 
Kærlig  omsorg 


Marvin  K.  Gardner 


På  toppen  af  bjerget  Gellért,  højt  hævet  over  den 
smukke  by  Budapest  i  Ungarn,  søger  to  søstermis- 
sionærer efter  en  fredfyldt  plet  mellem  træerne, 
hvor  de  kan  være  alene  og  ubemærkede. 

De  åbner  deres  skrifter  og  tager  en  maskinskreven  af- 
skrift af  en  bøn  frem.  Det  er  en  ungarsk  oversættelse  af 


den  apostolske  bøn,  som  ældste  Russell  M.  Nelson  fra 
De  Tolvs  Kvorum  opsendte  for  Ungarn  i  april  1987.  Det 
var  her  på  bjerget  Gellért  med  udsigt  over  Donau,  hvor 
Budas  bjerge  ligger  på  den  ene  side  og  Pests  sletter  på 
den  anden,  at  ældste  Nelson  oprindelig  opsendte  den 
bøn,   hvori  han  bad  Herren  om,   at  udøse  sine  vel- 

signelser  over  landet  og  dets  folk.  Ærbødigt  knælende 
mellem  træerne  oplæser  søstrene  nu  stille  bønnen  på 
deres  eget  sprog.  Over  deres  hoveder  får  en  varm  brise 
løvet  til  at  rasle,  og  den  klare  sol  skinner  ned  fra  en 
skyfri  himmel.  Et  øjeblik  er  søstrene  omsluttet  af  en 
varm  og  fredfyldt  ånd. 

Søstre.  De  elsker  klangen  af  det  ord.  Søster  Nagy  Eri- 
ka og  søster  Pålinkås  Bernadett  er  ikke  i  familie  med 
hinanden.  (I  Ungarn  nævner  man  efternavnet  før  for- 
navnet) .  De  traf  først  hinanden,  da  de  blev  missionærer. 
Men  ingen  søstre  kunne  føle  sig  tættere  knyttet  i  hensigt 
og  ånd.  Deres  mission  er  en  lang  historisk  begivenhed: 
Disse  to  søstre  er  fælles  om  det  privilegium  at  være  de 
første  to  ungarere,  der  tjener  på  fuldtidsmission  i  Ungarn. 

»For  mig,«  siger  søster  Pålinkås,  »er  det  helt  ufatteligt, 
at  vi  ungarere  kan  gøre  dette  —  at  høre  evangeliets  bud- 
skab og  tjene  som  missionærer.«  Og  de  begivenheder,  der 
var  med  til  at  gøre  dette  muligt,  er  faktisk  mirakuløse. 
Gennem  næsten  40  år  var  Ungarn  en  kommunistisk 
styret  socialiststat  uden  religionsfrihed.  I  juni  1988,  blot 
et  år  efter  at  ældste  Nelson  havde  opsendt  sin  indvielses- 
bøn,  blev  Kirken  officielt  anerkendt  i  dette  land.  I  okto- 
ber 1989  blev  Ungarn  et  demokratisk  land,  og  i  juli  1990 


oprettede  Kirken  en  mission  i  Budapest.  Søster  Nagy  og 
søster  Pålinkås  blev  døbt  med  en  måneds  mellemrum  i 
1992. 

»Jeg  tror,  at  ældste  Nelson  var  et  redskab  i  Herrens 
hænder,  da  han  gav  denne  velsignelse,«  siger  søster 
Nagy.  »Da  jeg  læste  bønnen  igen  i  dag,  tænkte  jeg  på  de 
missionærer,  som  er  her  nu,  og  alle  de  missionærer,  som 
følger  efter  os.  Bønnen  omtaler  dem  alle.  Jeg  tænkte  på 
de  unge.  Jeg  tænkte  på  alle  de  stave  og  wards,  som  æld- 
ste Nelson  profeterede  ville  dække  hele  landet.  Jeg 
tænkte  også  på  vores  ungarske  nationalsang,  som  begyn- 
der med  ordene  'Gud  velsigne  ungarerne'.  Gud  har  vit- 
terlig velsignet  ungarerne!« 

»Selvfølgelig  er  vi  sidste  dages  hellige  ikke  de  eneste, 
der  missionerer  i  Ungarn,«  siger  søster  Pålinkås.  »Der  er 
også  missionærer  fra  mange,  mange  andre  kirker  nu.  Det 
gør  det  svært  for  folk.  Efter  en  lang  periode,  hvor  alt  har 
været  forbudt,  er  der  nu  fuldstændig  frihed  med  hensyn 
til  religion.  Og  folk  er  noget  skræmte  og  overvældede  af 
alle  disse  trossamfund.  Man  er  tilbageholdende  og  vil 
ikke  tage  nogen  beslutning. 

Det  er  derfor,  at  vores  måde  at  forkynde  evangeliet  på 
er  så  vigtig.  Hvis  vi  gør  det  i  kærlighed,  Kristuslignende 


(vi*    ■ 


m  ■       ■''■*' 


BBS* 

,p^Pakv"*'l, 

Kte] 

8<i 

V  A"         *H  Er  ^  1 

* 

Y  '/-Wf':  " 

1 

*  V '-- 

S  '  { 

i 

MHk     :  v 

*      ■■:'.■ 

i  ■'¥     ■-■ 

■■;■    '■ 

i.7,                    | 

'g  :  ' 

:                            vL 

:    i 

;■■',-    ■                   '  ■ , 

STJERNEN 

36 


kærlighed,  tror  jeg  ikke,  at  der  er  et  menneske  i  hele  ver- 
den, som  ikke  ville  blive  rørt.« 

SØSTER  PÅLINKÅS  BERNADETT: 
»DER  MANGLEDE  NOGET« 


Begge  søstrene  kender  på  deres  egen  krop  den  forvirring 
og  usikkerhed  med  hensyn  til  religion,  som  nogle  af 
deres  undersøgere  føler.  Søster  Pålinkås  Bernadett  er  fra 
Dunaujvåros,  en  fabriksby,  som  Josef  Stalin  lod  opføre 
som  en  kommunistisk  mønsterby.  Gennem  mange  år  var 
der  slet  ingen  kirker  i  byen.  »Mine  forældre  tror  ikke 
på  Gud,«  siger  hun.  »Men  på  en  eller  anden  måde  føl- 
te jeg  mig  knyttet  til  ham,  og  jeg  følte,  at  han  elskede 
mig. 

Jeg  har  ofte  spekuleret  på,  hvad  jeg  lavede  her  på  jor- 
den, hvad  formålet  med  livet  var,  hvorfor  jeg  er  født  i 
Ungarn  og  ikke  et  andet  sted,  og  hvorfor  netop  nu  og 
ikke  før  eller  senere.  Der  manglede  noget  i  mit  liv,  men 
jeg  vidste  ikke  præcis,  hvad  det  var.« 

Da  Bernadett  var  næsten  20  år,  kom  der  to 
amerikanske  missionærer  ind  i  den  butik,  hvor  hun  solg- 
te kontorartikler.  »Mine  kolleger  og  jeg  kunne  med  det 


samme  mærke,  at  de  to  unge  mænd  var  noget  for  sig 
selv,«  mindes  hun.  »De  havde  en  udstråling,  som  gjorde 
mig  meget  forvirret  og  fik  mig  til  at  tænke  på,  hvem  de 
var,  og  hvad  de  lavede  i  Ungarn.  Jeg  fornemmede,  at  de 
kunne  vise  mig  noget,  jeg  ikke  vidste  -  noget,  jeg  havde 
brug  for  at  vide.« 

Bernadett  og  en  kollega  aftalte  at  høre  den  første  lek- 
tion. Selv  om  hendes  ven  snart  tabte  interessen,  gik 
Bernadett  alene  til  nadvermøde  den  følgende  søndag  og 
blev  døbt  en  måned  senere,  den  22.  august  1992. 
Halvandet  år  senere  blev  hun  fuldtidsmissionær.  Ingen 
af  hendes  familie  er  blevet  døbt  endnu. 

Bernadetts  forældre  bryder  sig  ikke  om  hendes  to 
beslutninger  -  at  blive  døbt  og  at  tage  på  mission.  »Det 
gør  dem  ondt,  fordi  de  ikke  forstår,  hvad  jeg  laver  og 
hvorfor,  selvom  jeg  har  forsøgt  at  forklare  dem  det.  Da 
jeg  besluttede  at  blive  missionær,  var  mit  første  mål  at 
føre  mine  forældre  nærmere  til  Kirken.  Nu  har  jeg  ind- 
set, at  vi  hver  især  selv  må  finde  vej  til  Gud,  og  det  tager 
nogen  længere  end  andre.  Jeg  skriver  til  mine  forældre 
hver  uge  og  beder  hele  tiden  for  dem.« 

Skønt  Bernadett  ikke  hører  fra  sin  familie,  er  hun 
taknemlig  for  de  breve,  som  hun  får  fra  grenens  medlem- 


En  dag  i  de  to 
første  ungarske 
fuldtidsmissionærers  liv: 
Tidligt  om  morgenen  læser 
søster  Nagy  og  søster 
Pdlinkds  stille  den 
apostolske  indvielsesbøn  for 
deres  land.  Senere  giver  de 
et  evangelisk  budskab  til 
familien  Horvdth,  midt  for. 
Søster  Harvdth  Erzébet 
(som  her  hilser  på  søstrene) 
blev  omvendt  til  Kirken 
som  en  af  de  første  i  1 990. 


mer  -  især  de  unge  -  derhjemme.  Og  hun  får  meget 
støtte  her  på  sin  mission.  Hendes  første  zoneleder  var 
den  missionær,  som  halvandet  år  før  havde  døbt  hende  i 
Dunaujvåros.  »Da  han  døbte  mig,  var  han  helt  grøn  mis- 
sionær,« siger  hun.  »Nu  var  det  mig,  der  var  grøn,  og  han 
var  mere  erfaren.  Jeg  var  meget  stolt  af  at  være  på  mis- 
sion samtidig  med  ham.« 

SØSTER  NAGY  ERIKA:  »I  EN  BY 
MED  MERE  END  TO  MILLIONER  INDBYGGERE!« 

I  april  1992  var  Nagy  Erika  20  år  gammel  og  boede  hos 
sine  forældre  i  byen  Nyiregyhåza,  da  en  ven  opfordrede 
dem  til  at  lytte  til  missionærerne.  Erikas  far,  som  var 
troende  kristen,  havde  belært  sin  familie  om  Gud,  og 
hele  familien  havde  været  i  deres  egen  kirke  tidligere 
den  dag.  »Men  da  de  to  ældster  kom  ind  og  hilste  på  os  - 
mine  forældre  og  alle  otte  børn  -  følte  vi  en  helt  speciel 
glæde  på  grund  af  den  ånd,  som  de  bragte  med  sig.« 

Det  var  med  den  ånd,  at  missionærerne  »blev  vores 
venner,«  fortæller  Erika.  »Det  var  vidunderligt  som  de 
viste  os  kærlighed  -  mine  to  små  brødre  og  min 
lillesøster,  os  ældre  børn  og  mine  forældre  -  og  som  de 
omtalte  deres  egne  forældre  med  kærlighed  og  respekt. 


Vi  mente,  at  hvis  vi  en  dag  på  en  eller  anden  måde 
kunne  udvise  lige  så  stor  kærlighed,  ville  det  være 
vidunderligt.  Da  de  begyndte  at  tale  om  Gud  og  Jesus 
Kristus,  lukkede  de  op  for  en  dejlig  samtale.« 

Efter  den  anden  lektion  mistede  familien  pludselig 
kontakten  med  missionærerne.  Første  blev  den  ene  af 
missionærerne  forflyttet.  Og  så  skulle  Erikas  familie 
uventet  flytte  til  Budapest.  »Hver  eneste  aften  bad  jeg, 
så  godt  jeg  kunne,  om  at  Gud  ville  hjælpe  mig  med  at 
finde  nogen,  som  kunne  fortælle  mere  om  det,  som  mis- 
sionærerne havde  belært  os  om.« 

To  måneder  efter  at  være  flyttet  til  Budapest  havde 
Erika  en  af  de  dage,  hvor  alt  synes  at  gå  skævt.  Først 
kom  hun  for  sent  til  sin  bus.  Så  måtte  hun  gå  et  langt 
stykke  vej  i  regnvejr.  Og  da  hun  endelig  nåede  en 
S-togsstation,  var  hun  meget  nedtrykt.  »Men  mens  jeg 
ventede  på  toget,  fik  jeg  pludselig  øje  på  to  ældster  -  og 
den  ene  af  dem  var  en  af  de  ældster,  som  havde  under- 
vist os  i  Nyiregyhåza!  Jeg  kunne  slet  ikke  begribe  det.  I 
en  by  med  mere  end  to  millioner  indbyggere!« 

Familien  begyndte  straks  igen  at  blive  undervist,  og 
Erika  blev  døbt  alene  den  13.  september  1992,  kun  fem 
måneder  efter  hun  traf  missionærerne.  Da  man  nåede 
december,  var  syv  af  familiens  ti  medlemmer  også  blevet 


Efter  at  have  gennemgået 
Budapests  busruter  og 
køreplaner  tager 
missionærerne  af  sted  for  at 
banke  på  døre  i  en  stor 
boligblok.  En  kvinde  tager 
imod  en  Mormons  Bog, 
midt  for,  og  træffer  en  aftale 
om  at  blive  undervist.  Inden 
de  to  søstre  modtog  deres 
kaldelser,  vidnede  Ånden  for 
dem  begge,  at  de  ville  blive 
kaldet  til  at  tjene  deres  eget 
folk.  De  glæder  sig  over  den 
mulighed. 


døbt.  Og  hun  er  sikker  på,  at  resten  vil  følge  efter.  »I  alle 
mine  breve  sender  jeg  dem  gode  åndelige  budskaber,  og 
de  gør  skam  fremskridt,«  siger  hun  med  et  smil. 

Et  år  efter  sin  dåb  modtog  Erika  kaldelsen  til  at  tjene  i 
den  ungarske  mission.  »Jeg  var  glad  for  at  blive  kaldet  til 
at  undervise  mit  eget  folk  på  mit  eget  sprog.  Men  jeg  spe- 
kulerede på,  om  jeg  var  værdig  til  at  blive  den  første  un- 
garer, der  tjente  i  Ungarn,  og  om  jeg  kunne  give  folk  det, 
de  havde  brug  for.  Jeg  bad  om  det  og  oplevede  man-ge 
dejlige  følelser  den  aften.  Jeg  vidste,  at  Gud  elskede  mig 
og  min  familie.  Jeg  følte  mig  meget  nær  Gud.« 

AT  TJENE  MED  KÆRLIGHED 

Når  de  to  søstre  fortæller  om  de  oplevelser,  som  de  har 
haft  som  missionærer,  er  det  tydeligt,  at  Herren  velsigner 
dem  i  rigt  mål.  »Da  jeg  kom  til  min  første  by  som  ny  mis- 
sionær,« siger  søster  Pålinkås,  »kiggede  min  kammerat  og 
jeg  i  vores  kalender  og  opdagede,  at  vi  ikke  havde  nogen 
aftaler.  Jeg  sagde:  'Åh  nej.  Hvad  gør  vi  nu?'  Men  så  gik  vi 
ud  og  arbejdede  hårdt.  Jeg  lærte,  at  når  vi  har  en  blank 
dag  i  vores  kalender,  kan  vi  sige:  'Det  gør  ikke  noget.  Vi 
går  ud  og  underviser  tre -fire  lektioner.'  Og  så  beder  vi 
oprigtigt  til  Herren  om  at  hjælpe  os  med  at  nære  ret- 


færdige ønsker.  Jeg  har  lært,  at  hvis  vi  beder  til  Gud  i  tro 
og  oprigtighed,  så  vil  Herren  hjælpe  os  med  det,  så 
længe  det  er  i  overensstemmelse  med  hans  vilje.« 

Glæden  over  at  se  et  menneske  lægge  sit  liv  om  og 
blive  døbt,  er  den  største  belønning.  »Jeg  kan  slet  ikke 
beskrive,  hvor  lykkelig  jeg  var  for  min  første  dåb  som 
missionær,«  siger  søster  Pålinkås.  »Jeg  følte  næsten,  at 
jeg  kunne  flyve  af  glæde.  Det  var  vidunderligt  at  vide,  at 
dette  dejlige  menneske  skulle  være  medlem  af  Herrens 
kirke  -  et  menneske,  som  jeg  og  mange  andre  medlem- 
mer kan  lære  meget  af.« 

Søstrene  betragter  forkyndelsen  af  evangeliet  i 
Ungarn  som  dels  en  afslutning  og  dels  en  begyndelse. 
»Evangeliet  giver  os  ungarere  et  nyt  liv,«  siger  søster 
Pålinkås.  »Vi  får  mulighed  for  at  lære  Gud  og  hans  evan- 
gelium og  os  selv  at  kende.  Måske  betyder  det,  at  det  er 
forbi  med  den  følelse,  som  nogle  mennesker  havde,  at  de 
måtte  leve  alene,  at  de  ikke  kunne  elske  andre.« 

»Store  mure  styrtes  om  og  døre  åbnes  på  grund  af 
evangeliet,«  siger  søster  Nagy.  »Gennem  årene  har  vi 
bygget  mure,  som  skulle  beskytte  os  med  det,  der  kunne 
ske  i  vores  liv,  men  kærligheden  og  fællesskabet  man- 
glede. Men  evangeliet  hjælper  os  til  at  åbne  døren  for 
kærlighed  og  tjeneste.«  □ 

Tamara  Leatham  Bailey  og  Christie  Giles 

ILLUSTRERET  AF  DILLEEN  MARSH 


Har  du  nogensinde  lyttet  til 
en  sang,  der  gav  dig  tårer 
i  øjnene?  Eller  har  du 
oplevet  at  bevæge  fødderne  i  takt 
med  musikken,  uden  at  tænke  over 
det?  Har  du  nogensinde  forestillet 
dig,  at  du  skrålede  en  sang  ind  i  en 
mikrofon,  mens  publikum  jublede? 
Vores  liv  er  fuld  af  musik,  og  enhver 
melodi  eller  sangtekst  rører  os  - 
nogle  i  en  god  retning,  andre  i  en 
dårlig. 

»Gennem  musikken  øges  menne- 


skets evne  til  at  udtrykke  sine  fø- 
lelser på  en  måde,  der  langt  overgår 
det  talte  ord.  Musik  kan  bruges  en- 
ten til  at  ophøje  og  inspirere  eller  til 
at  formidle  nedværdigende  og 
ødelæggende  budskaber«  (Præste- 
dømmets Bulletin,  august  1973,  side 

3). 

Musik  kan  mildne  dit  sind,  når 
du  er  vred  eller  irriteret.  Eller  den 
kan  gøre  dig  frustreret  og  stresset. 

o 

Musik  kan  invitere  Anden  ind  i 
dit  hjem  -  eller  jage  den  bort. 

Musik  kan  inspirere  fantasien. 
Mange  kunstnere  har  lyttet  til  mu- 
sik, mens  de  skabte  deres  kunst- 
værker, og  de  synes,  at  det  forbedrer 
deres  arbejde.  Og  undersøgelser  har 
vist,  at  noget  klassisk  musik,  hvis  det 
spilles  blidt,  faktisk  kan  hjælpe  folk 
til  at  huske  de  oplysninger,  de  læser. 
(Prøv  det  inden  din  næste  store  ek- 
samen!) 

På  den  anden  side  kan  musik  også 
inspirere  til  dårlige  tanker.  Du  vil 
måske  sige:  »Men  jeg  lytter  ikke  til 
teksten.«  Forskning  har  vist,  at  den 
menneskelige  hjerne  automatisk  op- 
fanger ethvert  budskab  inden  for 
høre-  eller  synsvidde.  Sangtekster 
kan  påvirke  os  meget,  fordi  de  sniger 
sig  forbi  hjernens  »filtre«  og  gemmes 
i  underbevidstheden,  uden  at  du  er 
klar  over  det. 

HVAD  SLAGS  MUSIK? 


Det  er  ikke  altid  let  at  vide,  hvad 
slags  musik  man  bør  lytte  til.  Du  kan 
finde  ud  af,  hvordan  musikken 
påvirker  dig  følelsesmæssigt  og  ån- 
deligt, ved  at  stille  dig  selv  disse 
spørgsmål: 

•  Har  jeg  følt  en  anden  ånd,  mens 
jeg  lyttede  til  denne  musik?  Ånden  gi- 
ver os  ofte  tilskyndelser  gennem 
vores  følelser.  Læg  mærke  til,  hvilke 
følelser   musikken   giver   dig.    Livet 

består  jo  af  følelsesmæssige  op-  og 
nedture,  så  det  er  helt  normalt  at 
føle  sig  lidt  deprimeret  nu  og  da. 
Men  musik,  som  hele  tiden  får  dig 
til  at  føle  dig  nedtrykt,  frustreret 
eller  vred,  er  ikke  god.  Musik,  der 
opbygger,  får  dig  til  at  se  dine  om- 
givelser som  »lyse«  og  fulde  af  håb. 
Musik,  der  nedbryder,  føles  »mørk« 
og  deprimerende. 

•  Er  de  ord,  som  bruges  i  teksten, 
ord,  som  jeg  ville  bruge  i  min  omgang 
med  familie  og  venner?  Ville  du  føle 
dig  tryg  ved  at  lytte  til  den  musik 
sammen  med  et  menneske,  som  du 
respekterer,  såsom  din  seminarlærer, 
din  mor  eller  din  biskop? 

•  Står  den  pågældende  musik- 
gruppe for  standarder,  der  svarer  til 
dine!  Tænk  på  gruppens  navn, 
pladeomslag,  musikvideoer,  sceneop- 
træden og  kostumer.  Synes  du,  at  de 
står  for  noget  godt?  Hvordan  opfører 
du  dig,  eller  hvad  forestiller  du  dig, 
at  du  laver,  mens  du  lytter  til  den 
gruppes  musik?  Hvordan  påvirker 
det  dine  omgivelser?  Får  musikken 
dig  til  at  tænke,  handle  eller  føle  no- 
get, som  er  i  modstrid  med  Kristi 
lære? 

LAD  PIBEN  FÅ  EN  ANDEN  LYD 

Hvis  du  har  besluttet  at  sætte  nye 
standarder  for  dit  musikvalg,  så  er 


her  nogle  forslag,  der  kan  gøre  over- 
gangen lettere: 

•  Hold  fast  ved  den  høje  kvalitet. 
»Hvorfor  ikke  gennemgå  din  plade- 
samling?« spurgte  ældste  Boyd  K. 
Packer  fra  De  Tolvs  Kvorum. 
»Behold  kun  det  gode.  Vær  kræsen 
med,  hvad  du  tager  til  dig,  og  hvad 
du  laver.  Det  bliver  en  del  af  dig« 
(Ensign,  januar  1974,  side  27). 

•  Hold  fast  ved  dine  standarder. 
Når  du  først  har  sat  dine  standarder, 
så  lad  være  med  at  tolerere  selv  små 
doser  af  musik,  som  falder  uden  for 
de  rammer.  Præsident  Spencer  W. 
Kimball  sagde:  »Derfor  er  det 
selvfølgeligt,  at  man  for  at  forblive 
ren  og  værdig,  må  forblive  positivt 
og  fast  besluttet  borte  fra  Djævelens 
område«  (Tilgivelsens  Mirakel,  side 
207). 

•  Tal  om  musik  med  dine  forældre. 
Hvis  dine  forældre  ikke  bryder  sig 
om  den  musik,  du  lytter  til,  så  tal 
med  dem  om  dine  musikstandarder. 
Spørg  dem,  hvordan  de  vurderer 
den  musik,  de  lytter  til,  og  søg  at 
finde  nogle  fælles  standarder.  Lyt  til 
deres  musik  og  lad  dem  lytte  til  din. 

o 

•  Dyrk  Anden.  Nu  hvor  du  har 
fjernet  det  dårlige,  bør  du  fylde  din 

o 

samling  med  god  musik.  Dyrk  An- 
den ved  at  læse  i  skrifterne  og  bede. 
Og  lyt  så  til  musik,  der  fremmer  den 
ånd. 


•  Udvid  din  horisont.  Hvis  du 
ikke  kan  finde  noget  god  musik  in- 
den for  den  genre,  du  normalt  lytter 
til,  så  prøv  noget  nyt.  Man  kan  finde 
god  musik  inden  for  alle  genrer  fra 
jazz  til  reggae  til  klassisk,  og  et 
bredere  spektrum  gør  din  musik- 
smag mere  interessant. 

•  Hør  efter.  Har  du  ringen  for 
ørerne  efter  en  koncert,  og  har  du 
svært  ved  at  høre  svage  lyde?  Hvis 
det  er  tilfældet,  kan  du  være  ved  at 
miste  hørelsen.  Lyde  på  over  100 
decibel  får  de  små  hår  i  det  indre 
øre,  som  overfører  lyde  til  nerverne, 
til  at  lægge  sig  fladt  ned.  Hårene  rej- 
ser sig  som  regel  igen,  men  hvis  de 
konstant  udsættes  for  høje  lyde  kan 
de  blive  presset  permanent  ned. 
Rockkoncerter  kører  ofte  med  120 
decibel,  men  stereohovedtelefoner 
er  meget  værre.  Det  svarer  til  at 
stikke  spidsen  af  en  brandslange 
ind  i  øregangen  og  så  sætte  tryk  på. 
Prøv  at  skrue  ned  for  musikken  og 
bruge  ørepropper,  når  du  går  til  kon- 
cert. 

•  Husk  på,  at  du  opnår  velsignel- 
ser ved  at  vælge  passende  musik. 
Herren  har  sagt:  »Thi  min  sjæl  fry- 
der sig  i  hjertets  sang,  ja,  de  ret- 
færdiges sang  er  som  en  bøn  til  mig, 
og  den  skal  besvares  med  vel- 
signelser på  deres  hoveder«  (L&tP 
25:12).  □ 

Han  er  kun  fire 

år,  men  har  lært 

mig  en  af  de 

vigtigste 

sandheder 

i  hele  universet. 


LaDawn  Risenmay 

ILLUSTRERET  AF  DILLEEN  MARSH 

Jeg  lå  og  slangede  mig  i  en 
blød  lænestol  med  et  blad, 
da  min  lillebror  kom  ind  i 
stuen  med  favnen  fuld  af  le- 
getøj. Normalt  ville  jeg  have  bedt 
ham  om  at  gå  ind  og  lege  på  sit 
eget  værelse,  fordi  han  larmer, 
og  fordi  jeg  altid  skal  rydde  op 
efter  ham.  Men  da  jeg  vidste,  at 
han  ikke  ville  høre  efter,  bestem- 
te jeg  mig  for  ikke  at  indlede  en 
kamp,  som  jeg  ikke  kunne  vinde. 
Han  smed  sit  legetøj  midt  på 
gulvet  og  begyndte  at  lege.  Han 
lavede  dyre  lyde,  hver  gang  han 

samlede  et  af  sine  stofdyr  op. 

Jeg  begyndte  at  grine,  og  det  fik 

ham  til  at  se  ked  ud  af  det. 

<Kom  her  hen,  Blake,»  sagde  jeg 

og  lagde  bladet  fra  mig.  Jeg  gav 

ham  et  knus  og  sagde:  «Jeg  elsker 

dig.»  Uden  at  tænke  over  det  var  jeg 

begyndt  på  hans  yndlingsleg. 

«Jeg  elsker  dig  mere,»  insisterede 
han  og  gav  mig  et  kram. 

«Nul!  Jeg  elsker  dig  endnu  mere,» 
sagde  jeg  og  krammede  ham  endnu 
hårdere. 

Han  kravlede  ned  fra  mit  skød. 
«Jeg  elsker  dig  så  højt,»  sagde  han 


og  strakte  sine  arme  helt  ud  til 
siden,  mens  han  stønnede  af  an- 
strengelse. 

Jeg  strakte  mine  arme  ud  og 
sagde:  «Jeg  elsker  sig  så  højt,» 
hvilket  var  mere,  fordi  mine  arme  er 
dobbelt  så  lange  som  hans. 

«Jeg  elsker  dig  lige  så  meget  som 
hele  værelset. » 

Jeg  svarede  igen  med:  «Jeg  elsker 
dig  så  meget  som  hele  huset.» 

«Jeg  elsker  dig  så  meget  som  hele 
verden. » 

«Jeg  elsker  dig  så  meget  som  hele 
universet! »  Jeg  troede,  at  jeg  havde 


vundet,  for  han  aner  ikke,  hvad  uni- 
verset er. 

«Jeg  elsker  dig  lige  så  meget  som 
Jesus, »  sagde  han  selvsikkert. 

Jeg  smilede.  Han  havde  vundet. 
Jeg  vidste,  at  jeg  ikke  kunne  slå  den. 
Jeg  bad  ham  om  at  give  mig  et  kys, 
og  det  gjorde  han.  Et  dejligt  vådt  et 
lige  på  kinden. 

Det  overraskede  mig  ikke,  at  det 
var  ham,  og  ikke  mig,  der  fandt  på 
det.  De  fleste  af  os  har  det  med  at 
glemme  det,  som  Solstrålerne  synes 
at  vide  så  sikkert,  nemlig  at  Jesus 
elsker  os.  □ 

Den  10.  januar  1969  æn- 
drede mit  liv  sig  pludseligt. 
Jeg  havde  bestemt  ikke 
tænkt  på  at  ændre  noget.  Jeg  var 
ikke  aktiv  i  Kirken,  og  jeg  røg  og 
drak.  Faktisk  var  jeg  nået  dertil, 
hvor  jeg  følte,  at  jeg  ikke  kunne  fun- 
gere uden  spiritus.  Jeg  nød  at  være 
sammen  med  mine  svirebrødre,  og 
spiritussen  døvede  mine  sanser,  så 
udfordringerne  syntes  lettere  at 
klare. 

Men  den  januardag  måtte  jeg  ta- 
ge mit  liv  op  til  fornyet  overvejelse. 
Henne  på  mit  arbejde  var  jeg 
B  ved  at  fjerne  sværen  fra  et  stort 
stykke    bacon    med    en    stor 
slagterkniv,    da    den    plud- 
selig smuttede  og  skar  dybt 
ind  i  mit  lår.  Jeg  for  hen 
mod     døren,     mens     jeg 
prøvede  at  fjerne  mit  bælte 
og  mine   knive,   men  jeg 
besvimede,     inden     jeg 
nåede  det.   Mine  kolleger 
bar  mig  ud  på  lasteram- 
pen,   lagde    mig    i    firmaets 
lastvogn  og  kørte  af 


m.-- 


sted  mod  hospitalet.  Jeg  blødte  vold- 
somt, og  en  kollega  sad  omme  på 
ladet  hos  mig  og  klemte  om  såret. 

Da  vi  var  nået  halvvejs  til  hospi- 
talet, kørte  vi  hen  over  nogle  jern- 
baneskinner, og  manden  blev  kastet 
omkuld.  Da  han  endelig  fik  fodfæste 
igen  og  kunne  tilse  mig,  var  vi  begge 
sikre  på,  at  jeg  ville  dø.  Selv  om  jeg 
var  ved  bevidsthed,  blev  jeg  meget 
kold.  Jeg  kunne  fornemme,  at  et 
mørke  sænkede  sig  over  mig,  og  jeg 
blev  meget  bange. 

Jeg  dør,  indså  jeg.  Jeg  tænkte  på 
min  kone  og  mine  børn.  Jeg  kan  ikke 
dø  nu.  Der  er  så  meget,  jeg  skal  nå. 

I  det  øjeblik  besluttede  jeg,  at 
hvis  mit  liv  blev  skånet,  ville  jeg 
omvende  mig  og  få  orden  på  min 
tilværelse.  Straks  forsvandt  kulden, 
og  jeg  følte  en  dejlig  varme  fylde 
min  krop.  Mørket  forsvandt,  og  jeg 
gled  over  i  søvnen.  Jeg  fik  senere  at 
vide,  at  jeg  flere  gange  havde  været 
ved  at  dø  på  operationsbordet,  men 
lægerne  havde  været  i 
stand  til  at  redde  både 
mig  og  mit  ben. 

Da  jeg  vågnede  den  aften,  så  jeg 
månen  skinne  ind  gennem  vinduet. 
Jeg  græd,  mens  jeg  tænkte  på,  at  jeg 
havde  fået  en  chance  mere.  Jeg 
følte  trang  til  at  bede,  hvilket  jeg 
ellers  aldrig  gjorde.  Jeg  kunne  ikke 
knæle,  men  jeg  udøste  min  sjæl  for 
Herren.  Jeg  takkede  ham  for  alt, 
hvad  han  havde  givet  mig  og  for 
hans  tålmodighed  og  barmhjer- 
tighed. 

Med  hjælp  fra  en  forstående  hu- 
stru og  en  enestående  biskop  gjorde 
jeg  fremskridt,  som  jeg  aldrig  havde 
drømt  om.  Da  jeg  blev  udskrevet  fra 
hospitalet,  gik  jeg  i  kirke  med  min 
familie.  Jeg  studerede  skrifterne  og 
andre  bøger  af  Kirkens  ledere. 

Jeg  blev  ordineret  til  præst  og 
senere  til  ældste.  Til  sidst  rejste  min 
familie  og  jeg  til  templet,  hvor  vi 
blev  beseglet  til  hinanden  for  tid  og 
al  evighed. 

Andre  velsignelser  fulgte.  Min 
hustru,  som  havde  kæmpet  med 
cancer,  gigt  og  flere  andre  helbreds- 
problemer, fik  det  bedre,  end  hun 
havde  haft  det  i  mange  år.  Jeg  havde 
lidt  af  nedsat  hørelse  det  meste  af 
mit  liv.  Efter  at  have  fastet  og  bedt 
meget  gennemgik  jeg  en  operation, 
som  gengav  det  meste  af  min 
hørelse. 

Hele  mit  liv  blev  mere  fredfyldt, 
lykkeligere  og  mere  meningsfyldt.  Jo 
mere  jeg  lærte  og  udviklede  mig, 
desto  mere  bad  jeg  og  takkede  Gud 
for  mit  livs  heldigste  uheld.  □ 


Mine  søstres 


Jan  T.  Molloy 

De  støttede  mig,  mens  jeg  tjente 
dem,  og  jeg  erfarede,  hvor  meget 
Hjælpeforeningen  betyder  for  alle 
sidste  dages  hellige  kvinder. 

Til  at  begynde  med  troede  jeg,  at  biskoppen 
lavede  sjov  med  mig.  Mig,  som  hjælpefor- 
eningspræsidentinde?  Jeg  var  ikke  gift,  og  jeg 
spekulerede  på,  hvad  jeg  havde  at  tilbyde  kvinderne  i 
mit  ward.  Men  biskoppen  smilede  venligt  og  forsikrede 
mig  om,  at  min  himmelske  Fader  ønskede,  at  jeg  skulle 
tjene  i  denne  stilling. 

Den  følgende  uge  var  jeg  helt  fortumlet.  Intet  syntes 
at  trænge  ind.  Men  næste  søndag,  da  jeg  hørte  mit  navn 
blive  nævnt  og  så  medlemmerne  løfte  hånden  for  at 
opretholde  mig,  følte  jeg  kappen  falde  til  rette  på  mine 
skuldre.  Fra  det  øjeblik  begyndte  jeg  på  en  af  mit  livs 
mest  vidunderlige  åndelige  rejser. 

Jeg,  der  er  tidligere  katolsk  nonne,  blev  medlem  af 
Kirken  i  1969.  Jeg  var  taknemlig  for  at  blive  kaldet  som 
seminarlærer.  Seks  måneder  senere  blev  jeg  kaldet  som 
præsidentinde  for  Unge  Piger  i  wardet. 

De  næste  17  år  fungerede  jeg  mest  i  Unge  Piger  og 
Primary,  bortset  fra  to  perioder,  hvor  jeg  underviste  i 
gæsteklassen. 

I  januar  1988  blev  jeg  kaldet  som  uddan- 
nelsesleder i  Hjælpeforeningen  i  mit  ward  i 
Takapuna  i  New  Zealand.  Jeg  fandt  snart  ud  af, 
at   jeg   havde    meget    at   give   mine    søstre    i 
Hjælpeforeningen,  og  endnu  mere  at  lære  af 
dem. 

Det   var    meget    opbyggende    at    undervise 
voksne  og  at  føle  den  ånd,  som  disse  kvinder  fra 
mange  forskellige  miljøer  bragte  med  sig.  Jeg  indså,  at 
hjælpeforeningslektionerne     har     betydning     for     alle 
medlemmer.  Selv  lektioner,  som  omhandler  ægteskab 
og  familie  byggede  på  grundlæggende  evangeliske 
principper,  som  også  jeg,  som  enlig  søster,  havde 
brug  for.  Hjælpeforeningen  kom  til  at  betyde 
mere  for  mig,  end  jeg  havde  forestillet  mig. 

Men  denne  kaldelse  var  blot  et  springbræt  til 
det,  der  skulle  følge  efter.  18  måneder  senere  lyttede 
jeg  til  den  velsignelse,  jeg  fik,  da  jeg  blev  indsat  som 
præsidentinde  for  Hjælpeforeningen.  Jeg  vidste,  at  der 
ville   blive  nok  at  se   til  med   at   opbygge   og  styrke 
søstrene,  som  for  manges  vedkommende  stammede  fra 


andre  kulturelle  og  sociale  baggrunde  end  min.  Jeg 
ønskede  især  at  opmuntre  de  søstre,  som  ikke  kom 
regelmæssigt  i  kirke  til  at  blive  fuldt  aktive  og  nyde 
evangeliets  fylde. 

Næsten  umiddelbart  efter  at  jeg  var  blevet  indsat, 
følte  jeg  en  selvsikkerhed,  som  jeg  aldrig  før  havde  haft. 
Jeg  blev  mere  omsorgsfuld.  Herren  øgede  i  sandhed 
mine  evner,  og  jeg  følte,  at  jeg  med  hans  hjælp  kunne 
gøre  alt,  hvad  han  forlangte  af  mig.  Da  jeg  begyndte  at 
besøge  søstrene  i  deres  hjem,  kom  jeg  til  at  elske  dem 
endnu  mere. 

Jeg  lærte  tålmodighed,  mens  jeg  sad  hos  de  ældre  og 
de  syge  og  lyttede  til  deres  problemer.  Med  tårerne 
strømmende  ned  ad  kinderne  fortalte  en  kær  80-årig 
søster  mig,  at  hun  ikke  længere  havde  lyst  til  at  strikke 
eller  hækle.  Hun  havde  ondt  i  hele  kroppen,  og  hendes 
dage  og  nætter  virkede  lange  og  triste. 

Et  år  senere  sad  jeg  ved  hendes  hospitalsseng  og 
holdt  hendes  indsunkne  hånd,  mens  jeg  kærtegnede 
hendes  tynde  arm.  Hun  trak  vejret  med  besvær,  og  jeg 
bad  vor  himmelske  Fader  om  at  gøre  hende  fri  for  disse 
lidelser,  hvis  det  var  hans  vilje.  Mange  af  wardets  søstre 
havde  vist  hende  kærlighed,  mens  kræften  hærgede 
hendes  krop.  Vi  håbede  alle,  at  hun  måtte  få  fred. 

48  timer  senere  udåndede  hun,  og  vi  græd  alle  sam- 
men. Vi  kunne  forestille  os  hendes  glæde,  nu  hvor  hun 
trådte  ind  i  et  nyt  liv,  fri  for  denne  verdens  trængsler. 

Mens  jeg  sad  hos  hende  den  sidste  nat,  vidste  jeg,  at 
selv  i  hendes  frygtelige  fysiske  tilstand  havde  hendes  liv 
mening.  Ikke  blot  for  hende  selv,  men  også  for  os  andre. 
Hvordan  skulle  vi  kunne  lære  at  ofre  tid  og  kærlighed, 
hvis  der  ikke  fandtes  folk  i  nød? 

Der  var  søde  søstre  i  vores  ward,  som  ikke  længere 
kunne  se,  og  som  måtte  have  andre  til  at  læse  for  dem 


og  holde  dem  orienteret.  Der  var  søstre  med  nedsat 
hørelse,  som  ikke  kunne  få  fuldt  udbytte  af  de  lektioner 
og  taler,  som  blev  givet  ved  søndagens  møder.  Men 
mange  af  dem  deltog  dog  stadig,  fordi  de  nød  at  være  en 
del  af  det  fællesskab  og  den  kærlighed,  som  findes  inden 
for  kirkebygningens  mure. 

Jeg  lærte  at  give  af  min  tid  uden  at  betragte  det  som 
et  offer.  Mange  lørdage  vågnede  jeg  og  følte  mig  tynget 
af  byrder.  Hvor  havde  jeg  dog  lyst  til  at  holde  fri,  blive 
hjemme  og  svælge  i  mine  egne  problemer  og  bekym- 
ringer! Somme  tider  var  jeg  ved  at  blive  overvældet  af 
bedrøvelse.  Men  hver  gang  jeg  kørte  ud  til  et  hospital 
eller  et  hjem  for  at  besøge  en,  som  havde  brug  for  hjælp, 
falmede  mine  egne  bekymringer  bort  og  den  indre  fred 
vendte  tilbage.  Atter  blev  jeg  mindet  om,  at  Herren  vel- 
signer os  rigt,  når  vi  ofrer  noget  for  at  hjælpe  en  anden 
sjæl. 

Jeg  elskede  den  følelse  af  fællesskab,  som  jeg  oplevede 
blandt  wardets  søstre.  Trods  vores  forskelligheder  med 
hensyn  til  baggrund,  interesser  og  kultur,  følte  vi  os 
knyttet  sammen  i  kærlighed  til  hinanden. 

Jeg  er  taknemlig  for  den  inspiration,  jeg  modtog,  når 
jeg  søgte  at  opfylde  andres  behov.  Ideerne  strømmede  til 
mig,  og  når  jeg  søgte  at  føre  de  ideer  ud  i  livet  og  bad  om 
vejledning,  modtog  jeg  endnu  mere  lys  og  kundskab.  Det 
var  en  oplevelse,  som  gjorde  mig  meget  ydmyg.  Jeg  følte, 
at  jeg  udviklede  mig  åndeligt. 

Den  største  oplevelse  jeg  havde  som  præsidentinde 
for  Hjælpeforeningen  var  en  større  kærlighed,  end  jeg 
nogensinde  før  havde  oplevet.  Jeg  ved,  at  Herren  øgede 
min  evne  til  at  elske  og  hjælpe,  og  den  følelse  har  ikke 
forladt  mig.  Aldrig  før  har  jeg  arbejdet  så  hårdt  og  fun- 
det så  meget  glæde  i  en  kaldelse.  Hjælpeforeningen  æn- 
drede mit  liv.  □ 

Den  lille  by  Alice  Springs  er  porten  til  Australiens 
vilde,  utæmmede  vildnis.  Men  for  de  unge  sidste 
dages  hellige,  som  bor  der,  er  SDH-grenen  porten  til 
evangeliet  og  den  glæde,  som  det  bringer  med  sig. 
(Se  »Alice  Springs«,  side  10). 

